BAM "2018

# บริษัทบริหารสินทรัพย์ กรุงเทพพาณิชย์ จำกัด (มหาชน)

# หมายเหตุประกอบงบการเงิน

สำหรับปีสิ้นสุดวันที่ 31 ธันวาคม 2561 2560 และ 2559

1.	ความเป็นมา

บริษัทบริหารสินทรัพย์ กรุงเทพพาณิชย์ จำกัด (“บสก.” หรือ “บริษัทฯ”) จัดตั้งขึ้นตามแผนฟื้นฟูระบบสถาบันการเงินของกระทรวงการคลัง ตามมติคณะรัฐมนตรีเมื่อวันที่ 14 สิงหาคม 2541 โดยบริษัท กรุงเทพฯ พาณิชย์การ จำกัด (มหาชน) (เดิมชื่อ ธนาคารกรุงเทพฯ พาณิชย์การ จำกัด (มหาชน)) มีกองทุนเพื่อการฟื้นฟูและพัฒนาระบบสถาบันการเงินเป็นผู้ถือหุ้นอัตราร้อยละ 96.53

เมื่อวันที่ 7 มกราคม 2542 บสก. ได้จดทะเบียนเป็นบริษัทจำกัด ตามประมวลกฎหมายแพ่งและพาณิชย์ โดยมีบริษัท กรุงเทพฯ พาณิชย์การ จำกัด (มหาชน) เป็นผู้ถือหุ้นอัตราร้อยละ 99.99 และเมื่อวันที่ 28 มกราคม 2542 ได้จดทะเบียนเป็นบริษัทบริหารสินทรัพย์ ตามพระราชกำหนดบริษัทบริหารสินทรัพย์ พ.ศ. 2541 โดยมีวัตถุประสงค์การจัดตั้งเพื่อบริหารสินทรัพย์ด้อยคุณภาพของ ธนาคารกรุงเทพฯ พาณิชย์การ จำกัด (มหาชน)เมื่อวันที่ 29 มีนาคม 2545 บริษัทฯ ได้จดทะเบียนเพิ่มวัตถุประสงค์ในการดำเนินการบริหารสินทรัพย์ด้อยคุณภาพและเป็นตัวแทนเรียกเก็บและรับชำระหนี้ตามพระราชกำหนดบรรษัทบริหารสินทรัพย์ไทย พ.ศ. 2544 และรับฝากดูแลบริหารจัดการเก็บรักษาสินทรัพย์ เอกสารการโอนสินทรัพย์หรือเอกสารต่างๆ พร้อมทั้งรายละเอียดในส่วนที่เกี่ยวข้องทั้งหมด

เมื่อวันที่ 4 กุมภาพันธ์ 2546 เจ้าพนักงานพิทักษ์ทรัพย์มีหมายแจ้งคำสั่งที่ 1338/2546 มีผลทำให้บริษัทกรุงเทพฯ พาณิชย์การ จำกัด (มหาชน) จะต้องนำหุ้นทั้งหมดของบริษัทบริหารสินทรัพย์ กรุงเทพพาณิชย์ จำกัดจำนวน 546,999,993 หุ้น มูลค่าหุ้นละ 25 บาท ซึ่งมีมูลค่าตามบัญชีเป็นเงินรวม 13,674,999,825 บาท โอนให้แก่กองทุนเพื่อการฟื้นฟูและพัฒนาระบบสถาบันการเงิน ทำให้กองทุนเพื่อการฟื้นฟูและพัฒนาระบบสถาบันการเงินเป็นผู้ถือหุ้นโดยตรงของ บริษัทบริหารสินทรัพย์ กรุงเทพพาณิชย์ จำกัด

เมื่อวันที่ 25 ธันวาคม 2558 บริษัทฯ ได้จดทะเบียนแปรสภาพเป็นบริษัทมหาชน โดยใช้ชื่อว่า บริษัทบริหารสินทรัพย์ กรุงเทพพาณิชย์ จำกัด (มหาชน) โดยมีสำนักงานใหญ่ ตั้งอยู่เลขที่ 99 ถนนสุรศักดิ์ แขวงสีลม เขตบางรัก กรุงเทพมหานคร ประกอบธุรกิจการรับซื้อหรือรับโอนสินทรัพย์ด้อยคุณภาพ (NPL) และทรัพย์สินรอการขาย (NPA) เพื่อนำมาบริหารหรือจำหน่ายจ่ายโอนต่อไป

2.	เกณฑ์ในการจัดทำงบการเงิน

2.1	งบการเงินนี้จัดทำขึ้นตามมาตรฐานการบัญชีที่กฎหมายกำหนดตามพระราชบัญญัติวิชาชีพบัญชี 
พ.ศ. 2547 โดยได้ถือปฏิบัติตามมาตรฐานการรายงานทางการเงินและแสดงรายการตามข้อกำหนดของประกาศธนาคารแห่งประเทศไทย (“ธปท.”) ที่ สนส. 22/2558 เรื่อง การจัดทำและการประกาศงบการเงินของบริษัทเงินทุนและบริษัทเครดิตฟองซิเอร์ ลงวันที่ 4 ธันวาคม 2558

งบการเงินฉบับภาษาอังกฤษจัดทำขึ้นจากงบการเงินที่เป็นฉบับภาษาไทย ในกรณีที่มีเนื้อหาความขัดแย้งกันหรือมีการตีความในสองภาษาแตกต่างกันให้ใช้งบการเงินฉบับภาษาไทยเป็นหลัก

งบการเงินนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

2.2	งบการเงินนี้จัดทำขึ้นเพื่อวัตถุประสงค์เฉพาะ เพื่อเป็นข้อมูลประกอบในหนังสือชี้ชวนในการเสนอขายหุ้นครั้งแรกแก่ผู้ลงทุนและประกอบการยื่นคำขอออกและเสนอขายหุ้นสามัญของบริษัทฯ แก่ประชาชนทั่วไปต่อสำนักงานคณะกรรมการกำกับหลักทรัพย์และตลาดหลักทรัพย์

3.	สรุปนโยบายการบัญชีที่สำคัญ

ในการจัดทำงบการเงินเพื่อวัตถุประสงค์เฉพาะนี้ บริษัทฯ ได้ใช้นโยบายการบัญชีและวิธีการคำนวณเช่นเดียวกับที่ใช้ในงบการเงินที่จัดทำขึ้นตามวัตถุประสงค์ทั่วไปสำหรับปีสิ้นสุดวันที่ 31 ธันวาคม 2561 ของบริษัทฯ

3.1	การรับรู้รายได้

ก)	รายได้ดอกเบี้ยจากเงินให้สินเชื่อจากการซื้อลูกหนี้

บริษัทฯ รับรู้รายได้ดอกเบี้ยจากลูกหนี้ด้อยคุณภาพที่รับซื้อหรือรับโอนมาจากสถาบันการเงินอื่นเมื่อได้รับชำระเงินจากลูกหนี้ โดยแบ่งเป็น 2 กรณี ดังนี้

ในกรณีลูกหนี้ด้อยคุณภาพที่ได้มีการทำสัญญาปรับปรุงโครงสร้างหนี้หรือประนอมหนี้กับลูกหนี้

บริษัทฯ จะรับรู้รายได้ดอกเบี้ยเมื่อได้รับชำระเงินจากลูกหนี้ตามวิธีอัตราผลตอบแทนรายตัว
โดยคำนวณหาอัตราผลตอบแทนรายตัวจากประมาณการกระแสเงินสดที่คาดว่าจะได้รับชำระจากลูกหนี้แต่ละราย โดยอ้างอิงจากสัญญาปรับปรุงโครงสร้างหนี้หรือสัญญาประนอมหนี้ ในกรณีที่สัญญากำหนดให้มีการตีโอนทรัพย์ชำระหนี้ บริษัทฯ จะใช้ประมาณการมูลค่าทรัพย์สินที่จะนำมาตีโอนทรัพย์หักหนี้มาเป็นประมาณการกระแสเงินสดรับ เพื่อใช้ในการคำนวณหาอัตราผลตอบแทนรายตัว

3.1	การรับรู้รายได้ (ต่อ)

อย่างไรก็ตาม หากสัญญาปรับปรุงโครงสร้างหนี้กำหนดให้มีการนำทรัพย์หลักประกันขายทอดตลาด บริษัทฯ จะไม่นำประมาณการเงินรับดังกล่าวมาเป็นส่วนหนึ่งของประมาณการเงินสดรับ เนื่องจากมีความไม่แน่นอนในมูลค่าที่คาดว่าจะได้รับชำระ

ณ วันรับชำระเงินจากลูกหนี้ บริษัทฯ จะรับรู้รายได้ดอกเบี้ย โดยคำนวณตามระยะเวลาค้างชำระตั้งแต่วันที่ทำสัญญาปรับปรุงโครงสร้างหนี้หรือประนอมหนี้ หรือวันที่รับชำระเงินล่าสุด จนถึงวันที่ได้รับชำระเงิน โดยใช้อัตราผลตอบแทนที่คำนวณได้ข้างต้น โดยจะรับรู้รายได้ดอกเบี้ยรับในจำนวนที่ไม่สูงกว่าจำนวนเงินที่ได้รับชำระจากลูกหนี้ เงินรับส่วนที่เหลือหลังจากการรับรู้รายได้ดอกเบี้ย
จะบันทึกหักต้นทุนของเงินให้สินเชื่อจากการซื้อลูกหนี้

ในกรณีลูกหนี้ด้อยคุณภาพที่ไม่มีการทำสัญญาปรับปรุงโครงสร้างหนี้หรือประนอมหนี้

เงินที่ได้รับชำระหนี้จากลูกหนี้ไม่ว่ากรณีใดๆ (เงินสดรับชำระหนี้จากลูกหนี้ หรือรับชำระจากเงินรับจากการขายทอดตลาดหลักประกัน) จะนำไปลดเงินต้นทั้งจำนวน ผลต่างของเงินที่ได้รับมามากกว่าต้นทุนของเงินให้สินเชื่อจากการซื้อลูกหนี้จะแสดงเป็นกำไรจากการรับชำระหนี้จากเงินให้สินเชื่อจากการซื้อลูกหนี้ โดยบริษัทฯ จะรับรู้รายการดังนี้

-	กรณีรับชำระเงินสดจากลูกหนี้จะบันทึกรับรู้รายการ ณ วันรับชำระเงิน

-	กรณีนำทรัพย์หลักประกันของลูกหนี้ไปขายทอดตลาดที่กรมบังคับคดี บริษัทฯ จะบันทึกหักหนี้ลูกหนี้ในวันที่ผู้ซื้อได้ชำระเงินค่าซื้อทรัพย์แก่กรมบังคับคดีครบถ้วน และจะบันทึกเงินรอรับจากการขายทอดตลาดกรมบังคับคดีเป็นลูกหนี้ในบัญชี

- 	กรณีบริษัทฯ ได้รับโอนทรัพย์สินของลูกหนี้มาจากการขายทอดตลาดหลักประกันของลูกหนี้หรือจากการตีโอนทรัพย์ชำระหนี้ บริษัทฯ จะบันทึกทรัพย์สินที่ตีโอนมาตามราคาเคาะซื้อหรือราคาที่ตกลงกับลูกหนี้ และจะบันทึกหักต้นทุนเงินให้สินเชื่อจากการซื้อลูกหนี้ และในกรณีที่มูลค่าทรัพย์สินที่ตีโอนมาสูงกว่ายอดเงินให้สินเชื่อจากการซื้อลูกหนี้คงค้าง จะแสดงส่วนต่างเป็น
ส่วนปรับมูลค่าทรัพย์สินรอการขาย เพื่อให้มูลค่าทรัพย์สินที่บันทึกในงบการเงินไม่เกินกว่า
ต้นทุนของเงินให้สินเชื่อจากการซื้อลูกหนี้ โดยบริษัทฯ จะบันทึกรับรู้รายการในวันที่รับโอนทรัพย์สิน

ข)	รายได้ดอกเบี้ยรับจากเงินฝากสถาบันการเงิน

ดอกเบี้ยรับจากเงินฝากสถาบันการเงิน บันทึกเป็นรายได้ตามเกณฑ์คงค้าง

ค)	รายได้ค่าธรรมเนียมและบริการ

รายได้ค่าธรรมเนียมและบริการบันทึกเป็นรายได้ตามเกณฑ์คงค้าง

ง)	รายได้ดอกเบี้ยและเงินปันผลจากเงินลงทุน

ดอกเบี้ยรับบันทึกเป็นรายได้ตามเกณฑ์คงค้าง เงินปันผลรับบันทึกเป็นรายได้เมื่อมีสิทธิในการรับเงินปันผล

จ)	กำไร (ขาดทุน) จากเงินลงทุน

กำไร (ขาดทุน) จากเงินลงทุนบันทึกเป็นรายได้หรือค่าใช้จ่าย ณ วันที่เกิดรายการ

3.2	การรับรู้ค่าใช้จ่าย

ก)	ดอกเบี้ยจ่าย

ดอกเบี้ยจ่ายถือเป็นค่าใช้จ่ายตามเกณฑ์คงค้าง ในกรณีที่ดอกเบี้ยได้คิดรวมอยู่ในตั๋วเงินจ่ายแล้ว ดอกเบี้ยนั้นจะบันทึกเป็นดอกเบี้ยจ่ายรอตัดบัญชี และจะตัดจำหน่ายเป็นค่าใช้จ่ายด้วยวิธีอัตราผลตอบแทนรายตัวตลอดอายุของตั๋วเงินนั้น

(ข)	ค่าใช้จ่ายอื่นรับรู้ตามเกณฑ์คงค้าง

3.3	เงินลงทุนในหลักทรัพย์

เงินลงทุนในตราสารหนี้ทุกชนิดและตราสารทุนในความต้องการของตลาด ที่จัดประเภทเป็นหลักทรัพย์เผื่อขายแสดงด้วยมูลค่ายุติธรรม การเปลี่ยนแปลงในมูลค่ายุติธรรมของหลักทรัพย์ดังกล่าวบันทึกในส่วนของกำไรขาดทุนเบ็ดเสร็จอื่นในงบกำไรขาดทุนและกำไรขาดทุนเบ็ดเสร็จอื่น และเป็นรายการแยกต่างหาก
ในองค์ประกอบอื่นของส่วนของเจ้าของในงบแสดงการเปลี่ยนแปลงส่วนของเจ้าของ และจะรับรู้ในส่วนของกำไรหรือขาดทุนเมื่อได้จำหน่ายเงินลงทุนนั้นออกไป

เงินลงทุนในตราสารหนี้ที่จะถือจนครบกำหนดแสดงมูลค่าตามวิธีราคาทุน บริษัทฯ ตัดบัญชีส่วนเกิน/ส่วนต่ำกว่ามูลค่าตราสารหนี้ตามอัตราผลตอบแทนรายตัว ซึ่งจำนวนที่ตัดจำหน่าย/รับรู้นี้จะแสดงเป็นรายการปรับกับดอกเบี้ยรับ

เงินลงทุนในตราสารทุนที่ไม่อยู่ในความต้องการของตลาด โดยบริษัทฯ ไม่มีอำนาจในการควบคุม ทั้งโดยทางตรงและทางอ้อมถือเป็นเงินลงทุนทั่วไป แสดงด้วยราคาทุนสุทธิจากค่าเผื่อการด้อยค่าของเงินลงทุน (ถ้ามี)

มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อครั้งสุดท้าย ณ สิ้นวันทำการสุดท้ายของปี ส่วนมูลค่ายุติธรรมของตราสารหนี้คำนวณโดยใช้อัตราผลตอบแทนที่ประกาศโดยสมาคม
ตลาดตราสารหนี้ไทยหรือตลาดอื่น หรืออัตราผลตอบแทนของพันธบัตรรัฐบาลปรับด้วยค่าความเสี่ยง
ที่เหมาะสมแล้วแต่กรณี

บริษัทฯ จะบันทึกขาดทุนจากการด้อยค่า (ถ้ามี) ของเงินลงทุนในหลักทรัพย์เผื่อขาย เงินลงทุนในตราสารหนี้
ที่จะถือจนครบกำหนด และเงินลงทุนทั่วไปในส่วนของกำไรหรือขาดทุนในงบกำไรขาดทุนและกำไรขาดทุนเบ็ดเสร็จอื่น

เมื่อมีการจำหน่ายเงินลงทุน ผลต่างระหว่างสิ่งตอบแทนสุทธิที่ได้รับกับมูลค่าตามบัญชีของเงินลงทุน จะถูกบันทึกในส่วนของกำไรหรือขาดทุนในงบกำไรขาดทุนและกำไรขาดทุนเบ็ดเสร็จอื่น ในกรณีที่มีการจำหน่ายเงินลงทุนเพียงบางส่วน ราคาตามบัญชีต่อหน่วยที่ใช้ในการคำนวณต้นทุนสำหรับเงินลงทุนที่จำหน่ายใช้วิธีถัวเฉลี่ยถ่วงน้ำหนัก

3.3	เงินลงทุนในหลักทรัพย์ (ต่อ)

กรณีเป็นเงินลงทุนที่ได้มาจากการปรับปรุงโครงสร้างหนี้ หรือตีโอนทรัพย์ชำระหนี้ บริษัทฯ จะบันทึกต้นทุนของเงินลงทุนด้วยมูลค่าที่ตกลงกันแต่ไม่เกินกว่ายอดเงินให้สินเชื่อจากการซื้อลูกหนี้คงค้างตามบัญชี ในกรณีที่บริษัทฯ ถือหุ้นเกินกว่าร้อยละ 20 หรือร้อยละ 50 แต่บริษัทฯ ไม่มีอิทธิพลหรืออำนาจควบคุมในบริษัทดังกล่าว บริษัทฯ จะยังคงจัดประเภทเงินลงทุนในบริษัทดังกล่าวเป็นเงินลงทุนทั่วไป และไม่แสดงเป็นเงินลงทุนในบริษัทร่วมหรือบริษัทย่อย

3.4	เงินให้สินเชื่อจากการซื้อลูกหนี้

ลูกหนี้ด้อยคุณภาพที่รับซื้อหรือรับโอนมาจากสถาบันการเงินอื่นแต่ละรายจะถูกบันทึกด้วยราคาทุนที่รับซื้อหรือรับโอนบวกค่าใช้จ่ายที่เกิดขึ้นจากการรับซื้อหรือรับโอนลูกหนี้ด้อยคุณภาพ และจะจัดประเภทเป็นเงินให้สินเชื่อจากการซื้อลูกหนี้ทั้งจำนวน เงินให้สินเชื่อจากการซื้อลูกหนี้แสดงสุทธิจากค่าเผื่อหนี้สงสัยจะสูญ(ถ้ามี) หนี้สงสัยจะสูญรับรู้ในส่วนของกำไรหรือขาดทุนในงบกำไรขาดทุนและกำไรขาดทุนเบ็ดเสร็จอื่น

3.5	ค่าเผื่อหนี้สงสัยจะสูญของเงินให้สินเชื่อจากการซื้อลูกหนี้

บริษัทฯ ตั้งค่าเผื่อหนี้สงสัยจะสูญของเงินให้สินเชื่อจากการซื้อลูกหนี้ โดยนำหลักเกณฑ์การจัดชั้น
และการกันเงินสำรองของสถาบันการเงินตามหนังสือธนาคารแห่งประเทศไทยที่ สนส.5/2559 ลงวันที่ 
10 มิถุนายน 2559 มาปรับใช้ให้สอดคล้องกับธุรกรรมของบริษัทฯ โดยหลักเกณฑ์ในการจัดชั้นหนี้ส่วนใหญ่อ้างอิงจากระยะเวลาค้างชำระเป็นสำคัญ และปรับปรุงเพิ่มด้วยจำนวนเงินเพิ่มเติมที่คาดว่าจะเรียกเก็บจากลูกหนี้ไม่ได้ โดยการวิเคราะห์และประเมินฐานะของลูกหนี้จากประสบการณ์ในการพิจารณาความเสี่ยงและมูลค่าหลักประกันประกอบ ค่าเผื่อหนี้สงสัยจะสูญที่ตั้งเพิ่ม (ลด) บันทึกบัญชีเป็นค่าใช้จ่ายในระหว่างปีซึ่งหลักเกณฑ์ในการจัดชั้น เป็นดังนี้

3.5	ค่าเผื่อหนี้สงสัยจะสูญของเงินให้สินเชื่อจากการซื้อลูกหนี้ (ต่อ)

สำหรับลูกหนี้ด้อยคุณภาพที่ซื้อมาใหม่จะจัดชั้นหนี้เป็นชั้นหนี้สงสัยจะสูญ (ชั้นที่ 5) ทั้งหมด เนื่องจากลูกหนี้ที่ซื้อมาเป็นหนี้ด้อยคุณภาพจากสถาบันการเงินเดิม และบริษัทฯ ยังไม่ได้มีการดำเนินการใดๆ กับลูกหนี้ และหากต่อมาได้มีการทำสัญญาปรับปรุงโครงสร้างหนี้กับลูกหนี้ บริษัทฯ จะปรับการจัดชั้นของลูกหนี้ใหม่โดยลูกหนี้ที่ถูกจัดชั้นเป็นสงสัยจะสูญ (ชั้นที่ 5) หรือสงสัย (ชั้นที่ 4) ให้จัดชั้นเป็นต่ำกว่ามาตรฐาน (ชั้นที่ 3)และหากลูกหนี้สามารถปฏิบัติตามสัญญาปรับปรุงโครงสร้างหนี้ใหม่ติดต่อกันไม่น้อยกว่า 3 เดือน หรือ 3 งวดการชำระเงินแล้วแต่ระยะเวลาใดจะนานกว่า จะจัดชั้นเป็นลูกหนี้จัดชั้นปกติ (ชั้นที่ 1)

3.6	การปรับปรุงโครงสร้างหนี้

ในกรณีที่เป็นการปรับปรุงโครงสร้างหนี้ที่บริษัทฯ ยินยอมผ่อนปรนเงื่อนไขในการชำระหนี้ บริษัทฯ คำนวณมูลค่ายุติธรรมของลูกหนี้หลังปรับปรุงโครงสร้างหนี้ โดยคำนวณจากมูลค่าปัจจุบันของกระแสเงินสดที่คาดว่าจะได้รับในอนาคตคิดลดด้วยอัตราดอกเบี้ยตามสัญญา (MLR) ผลต่างระหว่างมูลค่ายุติธรรมของหนี้ที่คำนวณได้ที่ต่ำกว่ายอดหนี้คงค้างตามบัญชีเดิม จะบันทึกเป็นค่าเผื่อหนี้สงสัยจะสูญ และถือเป็นค่าใช้จ่ายทั้งจำนวนในส่วนของกำไรหรือขาดทุนในงบกำไรขาดทุนและกำไรขาดทุนเบ็ดเสร็จอื่นในปีที่มีการปรับปรุงโครงสร้างหนี้ และจะทบทวนค่าเผื่อหนี้สงสัยจะสูญดังกล่าว โดยใช้มูลค่าปัจจุบันของกระแสเงินสดที่คาดว่าจะได้รับตามระยะเวลาที่เหลืออยู่ และปรับปรุงกับบัญชีหนี้สงสัยจะสูญ

ในกรณีที่เป็นการปรับปรุงโครงสร้างหนี้ที่มีปัญหาโดยการรับโอนสินทรัพย์หรือส่วนได้เสีย บริษัทฯ บันทึกสินทรัพย์หรือส่วนได้เสียที่รับโอนมาเป็นต้นทุนของสินทรัพย์ด้วยราคาที่ตกลงกัน แต่ไม่เกินเงินให้สินเชื่อจากการซื้อลูกหนี้คงเหลือตามบัญชี

ขาดทุนจากการปรับปรุงโครงสร้างหนี้โดยการยินยอมลดเงินต้นคงค้างตามบัญชี จะรับรู้เป็นขาดทุน
ในส่วนของกำไรหรือขาดทุนเมื่อมีการปรับปรุงโครงสร้างหนี้

3.7	ทรัพย์สินรอการขาย

ทรัพย์สินรอการขายของบริษัทฯ ประกอบด้วย ทรัพย์สินที่ได้จากการรับซื้อ/รับโอนจากบริษัทบริหารสินทรัพย์และสถาบันการเงิน ทรัพย์สินที่ได้รับจากการโอนทรัพย์ของลูกหนี้เพื่อชำระหนี้ และทรัพย์สินที่ได้รับจากการประมูลทรัพย์ของลูกหนี้เพื่อชำระหนี้

ทรัพย์สินรอการขายที่ได้จากการรับซื้อ/รับโอนจากบริษัทบริหารสินทรัพย์และสถาบันการเงิน แสดงด้วยราคารับโอน (ต้นทุนที่รับซื้อ) รวมค่าใช้จ่ายในการโอนเพื่อให้ได้มาซึ่งทรัพย์สินนั้น

สำหรับทรัพย์สินรอการขายที่ประมูลซื้อจากสถาบันการเงินโดยการจ่ายชำระเป็นตั๋วสัญญาใช้เงินไม่มีดอกเบี้ย บริษัทฯ บันทึกต้นทุนของทรัพย์สินรอการขายที่ได้มาด้วยราคาทุนที่เทียบเท่าราคาเงินสดไม่รวมดอกเบี้ย โดยผลต่างระหว่างราคาเทียบเท่าเงินสดและจำนวนเงินที่ต้องจ่ายชำระแสดงเป็นดอกเบี้ยจ่ายรอตัดบัญชีและทยอยตัดเป็นค่าใช้จ่ายตลอดอายุของตั๋วสัญญาใช้เงิน

ทรัพย์สินรอการขายที่ได้รับจากการโอนทรัพย์ของลูกหนี้และทรัพย์สินรอการขายที่ได้รับจากการประมูลทรัพย์ของลูกหนี้เพื่อชำระหนี้แสดงตามราคาทุน (ตามราคาที่รับโอนทรัพย์ของลูกหนี้หรือราคาที่ประมูลซื้อหรือราคาที่จ่ายซื้อ แต่ไม่เกินกว่าราคาตามบัญชีของเงินให้สินเชื่อจากการซื้อลูกหนี้ที่คงค้าง ณ วันที่ได้ทรัพย์สินมา) รวมค่าใช้จ่ายในการโอนเพื่อให้ได้มาซึ่งทรัพย์สินนั้น หรือมูลค่าที่คาดว่าจะได้รับคืนแล้วแต่ราคาใดจะต่ำกว่า ซึ่งมูลค่าที่คาดว่าจะได้รับคืนอ้างอิงตามราคาประเมินล่าสุด หักด้วยประมาณการค่าใช้จ่ายในการขาย

กำไรหรือขาดทุนจากการจำหน่ายทรัพย์สินรอการขาย จะรับรู้ในส่วนของกำไรหรือขาดทุนในงบกำไรขาดทุนและงบกำไรขาดทุนเบ็ดเสร็จอื่นเมื่อมีการจำหน่าย ผลขาดทุนจากการด้อยค่าจะรับรู้เป็นค่าใช้จ่ายในส่วนของกำไรหรือขาดทุนในงบกำไรขาดทุนและงบกำไรขาดทุนเบ็ดเสร็จอื่นเมื่อเกิดรายการ

3.8	ลูกหนี้ขายผ่อนชำระ

ลูกหนี้ขายผ่อนชำระเกิดจากการขายทรัพย์สินรอการขายโดยการให้ผ่อนชำระ โดยบริษัทฯ จะบันทึกส่วนต่างระหว่างราคาขายและต้นทุนของทรัพย์สินรอการขายเป็นกำไรขั้นต้นจากการขายผ่อนชำระรอตัดบัญชี และจะเริ่มรับรู้เป็นกำไรจากการขายผ่อนชำระเมื่อยอดรวมของเงินสดรับชำระจากลูกหนี้สูงกว่าต้นทุนของทรัพย์สินรอการขาย ทั้งนี้ กำไรที่รับรู้จะไม่เกินกว่ายอดรวมของเงินสดที่ได้รับชำระ ซึ่งสูงกว่าต้นทุนของทรัพย์สินรอการขาย

บริษัทฯ ตั้งค่าเผื่อหนี้สงสัยจะสูญของลูกหนี้ขายผ่อนชำระด้วยผลต่างระหว่างมูลหนี้ตามบัญชีกับราคาที่คาดว่าจะขายทรัพย์สินที่นำไปให้ผ่อนชำระได้ โดยอ้างอิงจากราคาประเมินล่าสุดหลังหักส่วนลด
และประมาณการค่าใช้จ่ายในการขาย

3.9	เงินรอรับจากการขายทอดตลาด

เกิดจากการนำหลักประกันของลูกหนี้ไปประมูลขายที่กรมบังคับคดี แบ่งเป็น 2 กรณี ดังนี้

1.	กรณีบุคคลภายนอกเป็นผู้ประมูลซื้อ

กรณีที่มีการนำทรัพย์หลักประกันของลูกหนี้ไปขายทอดตลาดและมีบุคคลภายนอกเป็นผู้ประมูลซื้อ บริษัทฯ จะบันทึกรายการดังกล่าวเป็นเงินรอรับจากการขายทอดตลาด ในวันที่ผู้ซื้อได้ชำระเงินค่าซื้อทรัพย์ให้แก่กรมบังคับคดีครบถ้วน และเฉพาะกรณีทรัพย์หลักประกันนั้นได้จดจำนองลำดับที่ 1 กับบริษัทฯ เท่านั้น โดยบริษัทฯ จะบันทึกประมาณการค่าใช้จ่ายในการดำเนินการที่จะถูกเรียกเก็บจากกรมบังคับคดี 
ในอัตราร้อยละ 7 ของราคาประมูล ประมาณการค่าใช้จ่ายขายทอดตลาดแสดงเป็นรายการหักจากเงินรอรับจากการขายทอดตลาด

2.	กรณีบริษัทฯ เป็นผู้ประมูลซื้อแบบบุคคลภายนอก

กรณีที่บริษัทฯ เป็นผู้ประมูลซื้อทรัพย์หลักประกันของลูกหนี้และชำระเงินให้กับกรมบังคับคดี
เต็มจำนวนไปแล้ว บริษัทฯ จะบันทึกรับรู้เป็นเงินรอรับจากการขายทอดตลาดด้วยราคาที่ประมูลซื้อหักด้วยค่าธรรมเนียมในการซื้อในอัตราร้อยละ 3.5 ของราคาประมูล

3.10 ที่ดิน อาคารและอุปกรณ์ และค่าเสื่อมราคา

ที่ดิน อาคารและอุปกรณ์แสดงด้วยราคาทุนหลังหักค่าเสื่อมราคาสะสมและค่าเผื่อการด้อยค่า (ถ้ามี)
ค่าเสื่อมราคาคำนวณโดยวิธีเส้นตรงตามอายุการให้ประโยชน์โดยประมาณของสินทรัพย์แต่ละประเภท ดังนี้

อุปกรณ์ ประกอบด้วย เฟอร์นิเจอร์ เครื่องตกแต่งและอุปกรณ์สำนักงาน

วิธีการคิดค่าเสื่อมราคา อายุการให้ประโยชน์ของสินทรัพย์และมูลค่าคงเหลือ จะมีการทบทวนอย่างน้อยทุกสิ้นรอบปีบัญชี และปรับปรุงตามความเหมาะสม

ค่าเสื่อมราคารวมอยู่ในการคำนวณผลการดำเนินงาน บริษัทฯ ไม่คิดค่าเสื่อมราคาสำหรับที่ดินและ
งานระหว่างทำ

ที่ดิน อาคารและอุปกรณ์จะถูกตัดออกจากบัญชีเมื่อจำหน่ายสินทรัพย์หรือคาดว่าจะไม่ได้รับประโยชน์เชิงเศรษฐกิจในอนาคตจากการใช้หรือการจำหน่าย ผลกำไรหรือขาดทุนจากการจำหน่ายสินทรัพย์ (ผลต่างระหว่างสิ่งตอบแทนสุทธิที่ได้รับจากการจำหน่ายสินทรัพย์กับมูลค่าตามบัญชีของสินทรัพย์นั้น) จะรับรู้ในส่วนของกำไรหรือขาดทุนในงบกำไรขาดทุนและกำไรขาดทุนเบ็ดเสร็จอื่น

3.11 สินทรัพย์ไม่มีตัวตน และค่าตัดจำหน่าย

สินทรัพย์ไม่มีตัวตน ประกอบด้วย โปรแกรมคอมพิวเตอร์ สินทรัพย์ไม่มีตัวตนแสดงด้วยราคาทุนหลังหักค่าตัดจำหน่ายสะสมและค่าเผื่อการด้อยค่า (ถ้ามี)

บริษัทฯ ตัดจำหน่ายสินทรัพย์ไม่มีตัวตนที่มีอายุการให้ประโยชน์จำกัดอย่างมีระบบตลอดอายุการให้ประโยชน์ของสินทรัพย์นั้น และจะประเมินการด้อยค่าของสินทรัพย์ดังกล่าวเมื่อมีข้อบ่งชี้ว่าสินทรัพย์นั้นอาจเกิดการด้อยค่า บริษัทฯ จะทบทวนระยะเวลาการตัดจำหน่ายและวิธีการตัดจำหน่ายของสินทรัพย์ไม่มีตัวตนดังกล่าวทุกสิ้นปีเป็นอย่างน้อย ค่าตัดจำหน่ายและค่าเผื่อการด้อยค่ารับรู้เป็นค่าใช้จ่ายในส่วนของกำไรหรือขาดทุนในงบกำไรขาดทุนและกำไรขาดทุนเบ็ดเสร็จอื่น

สินทรัพย์ไม่มีตัวตนที่มีอายุการให้ประโยชน์จำกัดมีอายุการให้ประโยชน์โดยประมาณ 5 ปี และไม่มี
การตัดจำหน่ายงานระหว่างทำ

3.12 การด้อยค่าของสินทรัพย์

ทุกสิ้นรอบระยะเวลารายงาน บริษัทฯ จะประเมินว่ามีข้อบ่งชี้ซึ่งแสดงว่าสินทรัพย์ของบริษัทฯ 
ด้อยค่าลงหรือไม่ และหากมีข้อบ่งชี้ของการด้อยค่า บริษัทฯ จะประเมินการด้อยค่าของสินทรัพย์และรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น ทั้งนี้ มูลค่าที่คาดว่าจะได้รับคืนของสินทรัพย์ หมายถึง มูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า

บริษัทฯ จะรับรู้ขาดทุนจากการด้อยค่าในส่วนของกำไรหรือขาดทุนในงบกำไรขาดทุนและกำไรขาดทุนเบ็ดเสร็จอื่น หากในการประเมินการด้อยค่าของสินทรัพย์มีข้อบ่งชี้ที่แสดงให้เห็นว่า ผลขาดทุนจากการด้อยค่าของสินทรัพย์ที่รับรู้ในปีก่อนได้หมดไปหรือลดลง บริษัทฯ จะประมาณมูลค่าที่คาดว่าจะได้รับคืนของสินทรัพย์นั้น และจะกลับรายการผลขาดทุนจากการด้อยค่าของสินทรัพย์ที่รับรู้ในปีก่อนก็ต่อเมื่อมี การเปลี่ยนแปลงประมาณการที่ใช้กำหนดมูลค่าที่คาดว่าจะได้รับคืนภายหลังจากการรับรู้ผลขาดทุนจากการด้อยค่าครั้งล่าสุด โดยมูลค่าตามบัญชีของสินทรัพย์ที่เพิ่มขึ้นจากการกลับรายการผลขาดทุนจากการด้อยค่าต้องไม่สูงกว่ามูลค่าตามบัญชีที่ควรจะเป็น หากบริษัทฯ ไม่เคยรับรู้ผลขาดทุนจากการด้อยค่าของสินทรัพย์ในปีก่อนๆ บริษัทฯ จะบันทึกกลับรายการผลขาดทุนจากการด้อยค่าของสินทรัพย์โดยรับรู้ในส่วนของกำไรหรือขาดทุนทันที

3.13 รายการธุรกิจกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯ หรือถูกบริษัทฯ ควบคุมไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัทฯ

นอกจากนี้ บุคคลหรือกิจการที่เกี่ยวข้องกันยังหมายรวมถึงบุคคลหรือกิจการ ซึ่งมีสิทธิออกเสียงโดยทางตรงหรือทางอ้อม ซึ่งทำให้มีอิทธิพลอย่างเป็นสาระสำคัญต่อบริษัทฯ ผู้บริหารสำคัญ กรรมการหรือพนักงานของบริษัทฯ ที่มีอำนาจในการควบคุมการดำเนินงานของบริษัทฯ

3.14 ภาษีเงินได้นิติบุคคล

ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 362) พ.ศ. 2542 กำหนดให้บริษัทบริหารสินทรัพย์ กรุงเทพพาณิชย์ จำกัด (มหาชน) ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการบริหารสินทรัพย์ด้อยคุณภาพที่รับซื้อหรือรับโอนจากสถาบันการเงิน

3.15 ผลประโยชน์ของพนักงาน

ผลประโยชน์ระยะสั้นของพนักงาน

บริษัทฯ บันทึกรับรู้เงินเดือน ค่าจ้าง โบนัสและเงินสมทบกองทุนสำรองเลี้ยงชีพเป็นค่าใช้จ่ายเมื่อเกิดรายการ

ผลประโยชน์หลังออกจากงานของพนักงาน

โครงการสมทบเงิน

บริษัทฯ และพนักงานได้ร่วมกันจัดตั้งกองทุนสำรองเลี้ยงชีพ ซึ่งประกอบด้วยเงินที่พนักงานจ่ายสะสมและเงินที่บริษัทฯ จ่ายสมทบให้เป็นรายเดือน สินทรัพย์ของกองทุนสำรองเลี้ยงชีพได้แยกออกจากสินทรัพย์ของบริษัทฯ เงินที่บริษัทฯ จ่ายสมทบกองทุนสำรองเลี้ยงชีพบันทึกเป็นค่าใช้จ่ายในงวดที่เกิดรายการ

โครงการผลประโยชน์หลังออกจากงาน

บริษัทฯ มีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามประกาศกรรมการแรงงานรัฐวิสาหกิจสัมพันธ์ เรื่อง มาตรฐานขั้นต่ำของสภาพการจ้างในรัฐวิสาหกิจ และตามโครงการผลตอบแทนพนักงานอื่นๆ ซึ่งบริษัทฯ ถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน นอกจากนั้นบริษัทฯ จัดให้มีโครงการผลประโยชน์ระยะยาวอื่นของพนักงาน ได้แก่ วันลาที่สามารถยกไปได้เกินกว่า 1 ปี

บริษัทฯ คำนวณหนี้สินตามโครงการผลประโยชน์หลังออกจากงานของพนักงาน และโครงการผลประโยชน์ระยะยาวอื่นของพนักงาน โดยใช้วิธีคิดลดแต่ละหน่วยที่ประมาณการไว้ (Projected Unit Credit Method) โดยผู้เชี่ยวชาญอิสระได้ทำการประเมินภาระผูกพันดังกล่าวตามหลักคณิตศาสตร์ประกันภัย

ผลกำไรหรือขาดทุนจากการประมาณการตามหลักคณิตศาสตร์ประกันภัย (Actuarial gains and losses) สำหรับโครงการผลประโยชน์หลังออกจากงานของพนักงานจะรับรู้ทันทีในกำไรขาดทุนเบ็ดเสร็จอื่น และผลกำไรหรือขาดทุนสำหรับโครงการผลประโยชน์ระยะยาวอื่นของพนักงานจะรับรู้ทันทีในกำไรหรือขาดทุน

3.16 การประมาณการหนี้สิน

บริษัทฯ รับรู้ประมาณการหนี้สินในงบแสดงฐานะการเงินเมื่อบริษัทฯ มีภาระหนี้สินอันเป็นผลสืบเนื่องจากเหตุการณ์ในอดีต และมีความเป็นไปได้ค่อนข้างแน่ว่าบริษัทฯ จะสูญเสียประโยชน์เชิงเศรษฐกิจในการจ่ายชำระภาระหนี้สินดังกล่าว และบริษัทฯ สามารถประมาณมูลค่าภาระผูกพันนั้นได้อย่างน่าเชื่อถือ ประมาณการหนี้สินที่รับรู้ในงบแสดงฐานะการเงิน ได้แก่ ประมาณการหนี้สินผลประโยชน์ของพนักงานหลังออกจากงานค่าความเสียหายที่อาจจะเกิดขึ้นจากการถูกฟ้องร้องตามกฎหมายและประมาณการหนี้สินอื่น

บริษัทฯ บันทึกประมาณการหนี้สินเป็นค่าใช้จ่ายจากการดำเนินงานอื่นและเป็นประมาณการหนี้สิน
ในงบแสดงฐานะการเงิน บริษัทฯ จะทบทวนประมาณการหนี้สินอย่างสม่ำเสมอ และบันทึกการเปลี่ยนแปลงประมาณการหนี้สินโดยการเพิ่มหรือลดค่าใช้จ่ายจากการดำเนินงานอื่น

3.17 สัญญาเช่าอาคารและอุปกรณ์

สัญญาเช่าอาคารและอุปกรณ์ที่ความเสี่ยงและผลตอบแทนของความเป็นเจ้าของส่วนใหญ่ไม่ได้โอน
ไปให้กับผู้เช่าถือเป็นสัญญาเช่าดำเนินงาน จำนวนเงินที่จ่ายตามสัญญาเช่าดำเนินงานรับรู้เป็นค่าใช้จ่ายในส่วนของกำไรหรือขาดทุนตามวิธีเส้นตรงตลอดอายุของสัญญาเช่า

3.18 การวัดมูลค่ายุติธรรม

มูลค่ายุติธรรม หมายถึง ราคาที่คาดว่าจะได้รับจากการขายสินทรัพย์หรือเป็นราคาที่จะต้องจ่ายเพื่อโอนหนี้สินให้ผู้อื่นโดยรายการดังกล่าวเป็นรายการที่เกิดขึ้นในสภาพปกติระหว่างผู้ซื้อและผู้ขาย (ผู้ร่วมในตลาด) ณ วันที่วัดมูลค่า บริษัทฯ ใช้ราคาเสนอซื้อขายในตลาดที่มีสภาพคล่องในการวัดมูลค่ายุติธรรมของสินทรัพย์และหนี้สินซึ่งมาตรฐานการรายงานทางการเงินที่เกี่ยวข้องกำหนดให้ต้องวัดมูลค่าด้วยมูลค่ายุติธรรม ยกเว้นในกรณีที่ไม่มีตลาดที่มีสภาพคล่องสำหรับสินทรัพย์หรือหนี้สินที่มีลักษณะเดียวกันหรือไม่สามารถ หาราคาเสนอซื้อขายในตลาดที่มีสภาพคล่องได้ บริษัทฯ จะประมาณมูลค่ายุติธรรมโดยใช้เทคนิค
การประเมินมูลค่าที่เหมาะสมกับแต่ละสถานการณ์ และพยายามใช้ข้อมูลที่สามารถสังเกตได้ที่เกี่ยวข้องกับสินทรัพย์หรือหนี้สินที่จะวัดมูลค่ายุติธรรมนั้นให้มากที่สุด

ลำดับชั้นของมูลค่ายุติธรรมที่ใช้วัดมูลค่าและเปิดเผยมูลค่ายุติธรรมของสินทรัพย์และหนี้สินในงบการเงินแบ่งออกเป็น 3 ระดับตามประเภทของข้อมูลที่นำมาใช้ในการวัดมูลค่ายุติธรรม ดังนี้

ระดับ 1	ใช้ข้อมูลราคาเสนอซื้อขายของสินทรัพย์หรือหนี้สินอย่างเดียวกันในตลาดที่มีสภาพคล่อง

ระดับ 2	ใช้ข้อมูลอื่นที่สามารถสังเกตได้ของสินทรัพย์หรือหนี้สิน ไม่ว่าจะเป็นข้อมูลทางตรงหรือทางอ้อม

ระดับ 3	ใช้ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินในอนาคตที่กิจการประมาณขึ้น

ทุกสิ้นรอบระยะเวลารายงาน บริษัทฯ จะประเมินความจำเป็นในการโอนรายการระหว่างลำดับชั้นของมูลค่ายุติธรรมสำหรับสินทรัพย์และหนี้สินที่ถืออยู่ ณ วันสิ้นรอบระยะเวลารายงานที่มีการวัดมูลค่ายุติธรรมแบบเกิดขึ้นประจำ

4.	การใช้ดุลพินิจและประมาณการทางบัญชีที่สำคัญ

ในการจัดทำงบการเงินตามมาตรฐานการรายงานทางการเงิน ฝ่ายบริหารจำเป็นต้องใช้ดุลพินิจและ
การประมาณการในเรื่องที่มีความไม่แน่นอนเสมอ การใช้ดุลพินิจและการประมาณการดังกล่าวนี้
ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุประกอบงบการเงิน
ผลที่เกิดขึ้นจริงอาจแตกต่างไปจากจำนวนที่ประมาณการไว้ การใช้ดุลพินิจและการประมาณการที่สำคัญมีดังนี้

4.1	การรับรู้รายได้ดอกเบี้ยจากเงินให้สินเชื่อจากการซื้อลูกหนี้

บริษัทฯ ใช้อัตราผลตอบแทนรายตัวในการคำนวณรายได้ดอกเบี้ยจากเงินให้สินเชื่อจากการซื้อลูกหนี้สำหรับลูกหนี้ที่ได้มีการทำสัญญาปรับปรุงโครงสร้างหนี้ ในการคำนวณหาอัตราผลตอบแทนรายตัว ฝ่ายบริหารต้องใช้ดุลพินิจในการพิจารณาปัจจัยต่างๆ เช่น ประมาณการกระแสเงินสดที่คาดว่าจะได้รับชำระจากลูกหนี้แต่ละรายโดยอ้างอิงจากสัญญาปรับปรุงโครงสร้างหนี้หรือประนอมหนี้ ต้นทุนของลูกหนี้ที่บริษัทฯ จ่ายซื้อ ความสามารถของลูกหนี้ในการปฏิบัติตามแผนการปรับปรุงโครงสร้างหนี้หรือการประนอมหนี้ ระยะเวลาที่บริษัทฯ จะได้รับชำระหนี้ และสภาพเศรษฐกิจโดยรวม เป็นต้น ในการเปลี่ยนแปลงประมาณการกระแสเงินสดที่คาดว่าจะได้รับด้วยสาเหตุต่างๆ เช่น ลูกหนี้ไม่สามารถจ่ายชำระหนี้ได้ตามสัญญา ลูกหนี้ขอทำสัญญาปรับปรุงโครงสร้างหนี้ใหม่ หรือ บริษัทฯ ยกเลิกสัญญาปรับปรุงโครงสร้างหนี้เนื่องจากลูกหนี้ไม่สามารถปฏิบัติตามสัญญาปรับปรุงโครงสร้างหนี้ได้ จะมีผลกระทบต่อการรับรู้รายได้ของบริษัทฯ ในระหว่างปี

4.2	การรับรู้และการตัดรายการสินทรัพย์และหนี้สิน

ในการพิจารณาการรับรู้หรือการตัดรายการสินทรัพย์และหนี้สิน ฝ่ายบริหารต้องใช้ดุลพินิจในการพิจารณาว่าบริษัทฯ ได้โอนหรือรับโอนความเสี่ยงและผลประโยชน์ในสินทรัพย์และหนี้สินดังกล่าวแล้วหรือไม่ โดยใช้ดุลพินิจบนพื้นฐานของข้อมูลที่ดีที่สุดที่รับรู้ได้ในสภาวะปัจจุบัน

4.3	ค่าเผื่อหนี้สงสัยจะสูญของเงินให้สินเชื่อจากการซื้อลูกหนี้

ค่าเผื่อหนี้สงสัยจะสูญของเงินให้สินเชื่อจากการซื้อลูกหนี้เกิดจากการปรับมูลค่าของเงินให้สินเชื่อจากการซื้อลูกหนี้จากความเสี่ยงด้านเครดิตที่อาจเกิดขึ้น ฝ่ายบริหารได้ใช้หลักเกณฑ์การตั้งค่าเผื่อหนี้สงสัยจะสูญ โดยอ้างอิงตามหลักเกณฑ์ของ ธปท. ประกอบกับดุลพินิจในการประมาณการผลขาดทุนที่คาดว่าจะเกิดขึ้นเมื่อลูกหนี้มีปัญหาในการจ่ายชำระคืนหนี้เงินต้นและดอกเบี้ย โดยใช้การวิเคราะห์สถานะของลูกหนี้รายตัว ความน่าจะเป็นของการผิดนัดชำระหนี้ มูลค่าของหลักประกันและสภาวะเศรษฐกิจ

4.4	มูลค่ายุติธรรมของเครื่องมือทางการเงิน

ในการประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาด และไม่สามารถหาราคาได้ในตลาดซื้อขายคล่อง ฝ่ายบริหารต้องใช้ดุลพินิจในการประเมินมูลค่ายุติธรรมของเครื่องมือทางการเงินดังกล่าว โดยใช้เทคนิคและแบบจำลองการประเมินมูลค่า ซึ่งตัวแปรที่ใช้ในแบบจำลองได้มาจากการเทียบเคียงกับตัวแปรที่มีอยู่ในตลาด โดยคำนึงถึงความเสี่ยงทางด้านเครดิต สภาพคล่อง ข้อมูลความสัมพันธ์ และการเปลี่ยนแปลงของมูลค่าของเครื่องมือทางการเงินในระยะยาว การเปลี่ยนแปลงสมมติฐานที่เกี่ยวข้องกับตัวแปรที่ใช้ในการคำนวณ อาจมีผลกระทบต่อมูลค่ายุติธรรม และการเปิดเผยลำดับชั้นของมูลค่ายุติธรรม

4.5	ค่าเผื่อการด้อยค่าของเงินลงทุนในหลักทรัพย์

บริษัทฯ จะตั้งค่าเผื่อการด้อยค่าของเงินลงทุนในหลักทรัพย์เผื่อขายและเงินลงทุนทั่วไป เมื่อมีข้อบ่งชี้ของการด้อยค่า การที่จะสรุปว่าเงินลงทุนดังกล่าวมีข้อบ่งชี้ของการด้อยค่าหรือไม่นั้นจำเป็นต้องใช้ดุลพินิจของฝ่ายบริหาร

4.6	ค่าเผื่อการด้อยค่าของทรัพย์สินรอการขาย

บริษัทฯ พิจารณาค่าเผื่อการด้อยค่าของทรัพย์สินรอการขาย เมื่อพบว่ามูลค่าที่คาดว่าจะได้รับคืนของทรัพย์สินรอการขายมีมูลค่าลดลงต่ำกว่ามูลค่าตามบัญชี ฝ่ายบริหารได้ใช้ดุลพินิจในการประมาณการ
ผลขาดทุนจากการด้อยค่าโดยพิจารณาจากราคาประเมินล่าสุดของทรัพย์สิน ประเภทและคุณลักษณะของทรัพย์สิน

4.7	การคำนวณค่าเสื่อมราคา

ในการคำนวณค่าเสื่อมราคาของอาคารและอุปกรณ์ ฝ่ายบริหารจำเป็นต้องทำการประมาณอายุการให้ประโยชน์และมูลค่าคงเหลือเมื่อเลิกใช้งานของอาคารและอุปกรณ์ และต้องทบทวนอายุการให้ประโยชน์และมูลค่าคงเหลือใหม่หากมีการเปลี่ยนแปลงเกิดขึ้น

นอกจากนี้ ฝ่ายบริหารจำเป็นต้องสอบทานการด้อยค่าของที่ดิน อาคารและอุปกรณ์ในแต่ละช่วงเวลาและบันทึกขาดทุนจากการด้อยค่า หากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้นในการนี้ฝ่ายบริหารจำเป็นต้องใช้ดุลพินิจที่เกี่ยวข้องกับการคาดการณ์รายได้และค่าใช้จ่ายในอนาคต
ซึ่งเกี่ยวเนื่องกับสินทรัพย์นั้น

4.8	ผลประโยชน์หลังออกจากงานของพนักงานตามโครงการผลประโยชน์

หนี้สินตามโครงการผลประโยชน์หลังออกจากงานของพนักงาน ประมาณขึ้นตามหลักคณิตศาสตร์ประกันภัยซึ่งต้องอาศัยข้อสมมติฐานต่างๆ ในการประมาณการนั้น เช่น อัตราคิดลด อัตราการขึ้นเงินเดือนในอนาคตอัตรามรณะและอัตราการเปลี่ยนแปลงในจำนวนพนักงาน เป็นต้น

4.9	ประมาณการหนี้สินที่อาจเกิดขึ้นจากการถูกฟ้องร้อง

บริษัทฯ มีหนี้สินที่อาจจะเกิดขึ้นจากการถูกฟ้องร้องเรียกค่าเสียหาย ซึ่งฝ่ายบริหารจำเป็นต้องใช้ดุลพินิจในการประเมินผลของคดีดังกล่าว ซึ่งในกรณีที่ฝ่ายบริหารเชื่อมั่นว่าจะไม่มีความเสียหายเกิดขึ้น บริษัทฯ
จะไม่บันทึกประมาณการหนี้สินจากกรณีดังกล่าว

4.10 สัญญาเช่า

ในการพิจารณาประเภทของสัญญาเช่าว่าเป็นสัญญาเช่าดำเนินงานหรือสัญญาเช่าทางการเงิน ฝ่ายบริหารได้ใช้ดุลพินิจในการประเมินเงื่อนไขและรายละเอียดของสัญญาเพื่อพิจารณาว่าบริษัทฯ ได้โอนหรือรับโอนความเสี่ยงและผลประโยชน์ในสินทรัพย์ที่เช่าดังกล่าวแล้วหรือไม่

5.	กำไรต่อหุ้นขั้นพื้นฐาน

กำไรต่อหุ้นขั้นพื้นฐานคำนวณโดยหารกำไรสำหรับปีที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างปี

6.	เครื่องมือทางการเงิน

เครื่องมือทางการเงินที่สำคัญของบริษัทฯ ตามที่นิยามอยู่ในมาตรฐานการบัญชีฉบับที่ 107 “การแสดงรายการและการเปิดเผยข้อมูลสำหรับเครื่องมือทางการเงิน” ประกอบด้วย เงินสด เงินฝากสถาบันการเงินเงินลงทุนในหลักทรัพย์ เงินให้สินเชื่อจากการซื้อลูกหนี้ ลูกหนี้ขายผ่อนชำระ เงินรอรับจากการขายทอดตลาด ตราสารหนี้ที่ออกและเงินกู้ยืม บริษัทฯ มีความเสี่ยงที่เกี่ยวข้องกับเครื่องมือทางการเงินดังกล่าว และ
มีนโยบายการบริหารความเสี่ยงดังนี้

6.1	การบริหารความเสี่ยง

บริษัทฯ ได้ดำเนินการบริหารความเสี่ยงครอบคลุมความเสี่ยงที่สำคัญ โดยแบ่งความเสี่ยงออกเป็น 4 ประเภท ได้แก่ ความเสี่ยงด้านกลยุทธ์ ความเสี่ยงด้านปฏิบัติการ ความเสี่ยงด้านการเงินและความเสี่ยง
ด้านการปฏิบัติตามกฎเกณฑ์ เพื่อให้สามารถกำหนดแนวทางหรือเครื่องมือบริหารจัดการความเสี่ยงได้อย่างมีประสิทธิภาพ สรุปได้ดังนี้

6.1.1 ความเสี่ยงด้านกลยุทธ์ (Strategic Risk)

ความเสี่ยงที่เกิดจากการกำหนดแผนกลยุทธ์ไม่เหมาะสมหรือเกิดจากการปรับแผนกลยุทธ์ที่ไม่สอดคล้องกับสภาพแวดล้อมภายในและสภาพแวดล้อมภายนอก อันส่งผลกระทบต่อการบรรลุเป้าหมายตามแผนกลยุทธ์/แผนดำเนินงานที่ บริษัทฯ กำหนด ตลอดจนกระทบต่อรายได้ ฐานะทางการเงิน ความสามารถในการแข่งขันและความดำรงอยู่ของบริษัทฯ

6.1.2 ความเสี่ยงด้านปฏิบัติการ (Operational Risk)

ความเสี่ยงที่เกิดจากความเสียหายอันเนื่องมาจากการกำกับดูแลกิจการ ธรรมาภิบาลในองค์กรและ
การควบคุมภายในที่ไม่เพียงพอ โดยอาจเกี่ยวข้องกับกระบวนการปฏิบัติงานภายใน บุคลากร ระบบงานหรือเหตุการณ์ภายนอกอันส่งผลกระทบต่อรายได้และฐานะการเงินของบริษัทฯ

6.1.3 ความเสี่ยงด้านการเงิน (Financial Risk)

ก)	ความเสี่ยงด้านสภาพคล่อง (Liquidity Risk)

ความเสี่ยงที่เกิดจากการที่บริษัทฯ ไม่สามารถชำระหนี้สินและภาระผูกพันเมื่อถึงกำหนด เนื่องจากไม่สามารถเปลี่ยนสินทรัพย์เป็นเงินสดได้ทันเวลาที่ครบกำหนดชำระหนี้ หรือไม่สามารถจัดหาเงินทุนได้เพียงพอหรือสามารถหาเงินมาชำระได้ แต่ด้วยต้นทุนที่สูงเกินกว่าระดับที่ยอมรับได้ ซึ่งอาจส่งผลกระทบต่อรายได้และฐานะการเงินของบริษัทฯ

เครื่องมือในการบริหารความเสี่ยงด้านสภาพคล่อง

บริษัทฯ มีการกำหนดนโยบายการบริหารสภาพคล่อง การควบคุมเพดาน/ระดับความเสี่ยงด้านสภาพคล่อง ให้อยู่ในระดับที่ยอมรับได้ และกำหนดเครื่องมือที่ใช้ในการติดตามและควบคุมสถานะความเสี่ยงด้านสภาพคล่อง โดยผู้บริหารและคณะกรรมการที่เกี่ยวข้อง ได้แก่ คณะทำงานเพื่อการบริหารจัดการสินทรัพย์และหนี้สิน คณะกรรมการบริหารความเสี่ยง โดยมีเครื่องมือที่ใช้ในการบริหารด้านสภาพคล่อง ได้แก่ ประมาณการกระแสเงินสดรับและจ่าย เพื่อประเมินฐานะสภาพคล่องในแต่ละช่วงเวลาต่างๆ การวิเคราะห์อัตราส่วนทางการเงินที่สำคัญ และการทดสอบภาวะวิกฤตของฐานะสภาพคล่องทางการเงินของบริษัทฯ

เครื่องมือในการบริหารความเสี่ยงด้านสภาพคล่อง (ต่อ)

นอกจากนี้ บริษัทฯ ได้วางแนวทางในการจัดทำแผนรองรับเหตุฉุกเฉินด้านสภาพคล่อง (Contingency Funding Plan) ทั้งในภาวะปกติและภาวะฉุกเฉิน เพื่อเตรียมความพร้อมในการจัดหาแหล่งเงินทุนที่จะทำให้ได้รับกระแสเงินสดอย่างเพียงพอและทันเวลา ภายใต้ต้นทุนทางการเงินที่เหมาะสม ในกรณีเกิดวิกฤตทางด้านสภาพคล่อง

วันที่ครบกำหนดของเครื่องมือทางการเงินนับจากวันที่ในงบแสดงฐานะการเงิน ณ วันที่ 31 ธันวาคม 2561 2560 และ 2559 มีดังนี้

เครื่องมือในการบริหารความเสี่ยงด้านสภาพคล่อง (ต่อ)

* เงินให้สินเชื่อจากการซื้อลูกหนี้ที่ไม่ได้ปรับปรุงโครงสร้างหนี้และที่ปรับปรุงโครงสร้างหนี้แล้ว แต่อยู่ในชั้นที่ 3 ต่ำกว่ามาตรฐาน ชั้นที่ 4 สงสัย และชั้นที่ 5 สงสัยจะสูญ จัดไว้เป็นประเภทเมื่อทวงถาม สำหรับเงินให้สินเชื่อฯ ที่มีการปรับปรุงโครงสร้างหนี้แล้วอยู่ในชั้นที่ 1 ปกติ และชั้นที่ 2 กล่าวถึงเป็นพิเศษ 
แสดงจำนวนเงินที่ถึงกำหนดชำระโดยอ้างอิงจากสัญญาปรับปรุงโครงสร้างหนี้ อย่างไรก็ตาม เนื่องจากเงินรับตามสัญญาเป็นจำนวนที่บริษัทฯ จะได้รับชำระตามสิทธิเรียกร้องที่มีกับลูกหนี้ ซึ่งจะสูงกว่าหรือเท่ากับยอดเงินให้สินเชื่อจากการซื้อลูกหนี้ บริษัทฯ จึงแสดงยอดเงินที่จะได้รับชำระไม่เกินราคาทุนของลูกหนี้

ข)	ความเสี่ยงด้านเครดิต (Credit Risk)

สำหรับธุรกิจบริษัทบริหารสินทรัพย์ (AMC) ที่รายได้ไม่ได้เกิดจากการปล่อยสินเชื่อให้แก่ลูกค้า แต่มีรายได้จากการนำสินทรัพย์ด้อยคุณภาพ (NPL/NPA) มาบริหารจัดการและจำหน่ายออกไป ดังนั้น ธุรกิจจะมีความเสี่ยงจากคุณภาพของสินทรัพย์ (Asset Quality Risk) เป็นหลัก

เครื่องมือในการบริหารความเสี่ยงด้านคุณภาพของสินทรัพย์

-	การกำหนดราคาซื้อสินทรัพย์ด้อยคุณภาพ (NPL/NPA) ด้วยการพิจารณาจากปัจจัยที่สำคัญที่เกี่ยวข้องกับสินทรัพย์ด้อยคุณภาพ ได้แก่ ประวัติ/สถานะลูกหนี้ ภาระหนี้สิน คุณภาพหลักประกันคุณภาพของทรัพย์สินรอการขาย รวมถึงสภาพแวดล้อมภายนอก เช่น ภาวะการแข่งขัน ภาวะเศรษฐกิจเป็นต้น เพื่อประมาณการรายได้จากผลเรียกเก็บหนี้และการจำหน่ายทรัพย์

-	การบริหารจัดการลูกหนี้ตามสัญญาปรับปรุงโครงสร้างหนี้ที่อาจไม่สามารถผ่อนชำระหนี้ได้ตามสัญญาหรือชำระตามเงื่อนไขที่ตกลงกันไว้นั้น บริษัทฯ มีการพิจารณา/ทบทวนถึงความสามารถในการชำระหนี้ของลูกหนี้โดยมีระบบ Aging เพื่อเตือนล่วงหน้าก่อนลูกหนี้จะผิดนัดชำระหนี้ สำหรับกรณีลูกหนี้ผิดนัดชำระหนี้จะดำเนินการตามกระบวนการทางกฎหมายที่กำหนด เพื่อลดความเสี่ยงสำหรับลูกหนี้
ที่ไม่สามารถดำเนินการตามสัญญาปรับปรุงโครงสร้างหนี้ได้

เครื่องมือในการบริหารความเสี่ยงด้านคุณภาพของสินทรัพย์ (ต่อ)

ความเสี่ยงสูงสุดที่อาจเกิดขึ้น

มูลค่าสูงสุดของความเสี่ยงด้านการให้สินเชื่อคือ มูลค่าตามบัญชีของเงินให้สินเชื่อจากการซื้อลูกหนี้และลูกหนี้ขายผ่อนชำระหักด้วยค่าเผื่อหนี้สงสัยจะสูญ และค่าเผื่อการด้อยค่าฯ ตามที่แสดงไว้
ในงบแสดงฐานะการเงิน

ค)	ความเสี่ยงด้านตลาด (Market Risk)

ความเสี่ยงจากการเปลี่ยนแปลงของราคาตลาด หมายถึง ความเสี่ยงที่บริษัทฯ อาจได้รับความเสียหายอันสืบเนื่องมาจากการเปลี่ยนแปลงของอัตราดอกเบี้ยและราคาของหลักทรัพย์ ซึ่งส่งผลกระทบต่อฐานะทางการลงทุนของบริษัทฯ นอกจากนี้ เนื่องจากธุรกิจของบริษัทฯ ซึ่งเน้นการบริหารสินทรัพย์ด้อยคุณภาพ ความเสี่ยงด้านตลาด จึงรวมถึงความเสี่ยงจากการเปลี่ยนแปลงของราคาตลาดของหลักประกันของลูกหนี้

ความเสี่ยงด้านอัตราดอกเบี้ย

คือ ความเสี่ยงที่มูลค่าของเครื่องมือทางการเงินทั้งด้านสินทรัพย์และหนี้สินทางการเงิน จะเปลี่ยนแปลงไปตามทิศทางการเปลี่ยนแปลงของอัตราดอกเบี้ยในตลาด ดังนี้

สินทรัพย์ทางการเงินและหนี้สินทางการเงินจำแนกตามประเภทอัตราดอกเบี้ย ณ วันที่ 31 ธันวาคม 2561 2560 และ 2559 มีดังนี้

ความเสี่ยงด้านอัตราดอกเบี้ย (ต่อ)

ความเสี่ยงด้านอัตราดอกเบี้ย (ต่อ)

เครื่องมือทางการเงินที่มีอัตราดอกเบี้ยคงที่ มีวันที่กำหนดอัตราใหม่หรือวันครบกำหนด (แล้วแต่วันใดจะถึงก่อน) นับจากวันที่ในงบแสดงฐานะการเงิน ดังนี้

ความเสี่ยงด้านอัตราดอกเบี้ย (ต่อ)

*	บริษัทฯ ไม่มีการรับรู้รายได้ดอกเบี้ยจากเงินให้สินเชื่อจากการซื้อลูกหนี้ที่ยังไม่ได้ปรับปรุงโครงสร้างหนี้ โดยเงินที่ได้รับชำระหนี้จากลูกหนี้จะนำไปลดเงินต้นทั้งจำนวน ผลต่างของเงินที่ได้รับมามากกว่าต้นทุนของเงินให้สินเชื่อจากการซื้อลูกหนี้ จะแสดงเป็นกำไรจากเงินให้สินเชื่อจากการซื้อลูกหนี้

นอกจากนี้ บริษัทฯ มีสินทรัพย์/หนี้สินทางการเงินที่ก่อให้เกิดรายได้และค่าใช้จ่าย ยอดคงเหลือถัวเฉลี่ยที่คำนวณโดยถัวเฉลี่ยจากยอดคงเหลือในระหว่างงวดของสินทรัพย์และหนี้สินทางการเงิน และอัตราเฉลี่ยของรายได้และค่าใช้จ่ายสำหรับปีสิ้นสุดวันที่ 31 ธันวาคม 2561 2560 และ 2559 เป็นดังนี้

ความเสี่ยงด้านอัตราดอกเบี้ย (ต่อ)

ความเสี่ยงจากการเปลี่ยนแปลงราคาตลาดของตราสารทุน

คือ ความเสี่ยงที่เกิดจากการเปลี่ยนแปลงของราคาหลักทรัพย์ประเภทตราสารทุน หรือหุ้นทุนที่มีผลให้มูลค่าของตราสารทุนเปลี่ยนแปลงไป ซึ่งอาจทำให้เกิดความผันผวนต่อรายได้หรือมูลค่าของสินทรัพย์ทางการเงินของบริษัทฯ ทั้งในปัจจุบันและอนาคต

อย่างไรก็ดี เงินลงทุนในหลักทรัพย์ของบริษัทฯ ส่วนใหญ่เป็นหลักทรัพย์หรือหุ้นที่ได้มาจาก
การตีโอนชำระหนี้ หรือหลักทรัพย์ที่ให้ลูกหนี้ใช้สิทธิซื้อคืน มิได้เป็นหลักทรัพย์เพื่อการค้า (Trading Portfolio) แม้ว่าราคาหลักทรัพย์จะผันผวนไปตามราคาตลาดแต่ละขณะ บริษัทฯ ไม่มีนโยบายถือครองหลักทรัพย์เพื่อการเก็งกำไร แต่เป็นการทยอยจำหน่ายหลักทรัพย์ออกไป โดยมีการกำหนดหลักเกณฑ์และเงื่อนไขการจำหน่ายหลักทรัพย์อย่างเหมาะสมในแต่ละขณะ และมีการติดตามเพื่อการรับรู้มูลค่าของเงินลงทุนในหลักทรัพย์ตามราคาตลาดในแต่ละสิ้นงวดบัญชี

ความเสี่ยงจากการเปลี่ยนแปลงราคาตลาดของหลักประกัน

คือ ความเสี่ยงที่เกิดจากการเปลี่ยนแปลงราคาตลาดของหลักประกันของลูกหนี้ ซึ่งเป็นความเสี่ยง
จากการที่มูลค่าของสินทรัพย์ที่เปลี่ยนแปลงตามภาวะตลาดที่มีผลกระทบต่อรายได้ที่เพิ่มขึ้นหรือลดลงบริษัทฯ มีการทบทวนราคาประเมินตามที่ ธปท. กำหนด โดยจะทบทวนราคาประเมินของหลักประกันสำหรับสินทรัพย์ด้อยคุณภาพทุก 3 ปี หรือตามสถานการณ์ที่มีการเปลี่ยนแปลงไปอย่างมีนัยสำคัญ และมีการตั้งค่าเผื่อหนี้สงสัยจะสูญของเงินให้สินเชื่อจากการซื้อลูกหนี้อย่างเพียงพอและสามารถรองรับความเสียหายที่อาจจะเกิดขึ้นจากการเสื่อมค่า/ด้อยค่าของหลักประกันสำหรับสินทรัพย์ด้อยคุณภาพ

6.1.4	ความเสี่ยงด้านการปฏิบัติตามกฎเกณฑ์ (Compliance Risk)

ความเสี่ยงอันเนื่องมาจากการไม่ปฏิบัติตามกฎหมาย กฎเกณฑ์ ข้อบังคับ มาตรฐาน ระเบียบ คำสั่ง และแนวทางปฏิบัติที่บังคับใช้กับธุรกรรมต่างๆ ของบริษัทฯ ซึ่งอาจทำให้เกิดความเสียหายทางการเงิน/การถูกฟ้องร้องทางคดี หรือทำให้เกิดความเสียหายต่อชื่อเสียงและภาพลักษณ์ของบริษัทฯ

7.	ข้อมูลเพิ่มเติม

7.1	เงินสด

ณ วันที่ 31 ธันวาคม 2561 2560 และ 2559 เงินสดและรายการเทียบเท่าเงินสดที่เปิดเผยในงบกระแสเงินสด เป็นดังนี้

7.2	เงินฝากสถาบันการเงิน

7.2	เงินฝากสถาบันการเงิน (ต่อ)

ณ วันที่ 31 ธันวาคม 2561 เงินฝากออมทรัพย์และเงินฝากประจำ มีอัตราดอกเบี้ยระหว่างร้อยละ 0.125 ถึง 1.30 ต่อปี (31 ธันวาคม 2560 : ร้อยละ 0.125 ถึง 1.00 ต่อปี และ 31 ธันวาคม 2559 : ร้อยละ 0.125 ถึง 1.50 ต่อปี) นอกจากนี้ ณ วันที่ 31 ธันวาคม 2561 บริษัทฯ มีเงินฝากออมทรัพย์จำนวน 3.74 ล้านบาท ค้ำประกันการใช้ไฟฟ้าของบริษัท (31 ธันวาคม 2560 : 3.78 ล้านบาท และ 31 ธันวาคม 2559 : 3.78 ล้านบาท)

7.3	เงินลงทุนในหลักทรัพย์ - สุทธิ

7.3.1 จำแนกตามประเภทของเงินลงทุน

ในระหว่างปี 2560 บริษัทฯ ได้โอนเปลี่ยนประเภทเงินลงทุนในหลักทรัพย์เผื่อขายจำนวน 0.3 ล้านบาท เป็นเงินลงทุนทั่วไป เนื่องจากบริษัทฯ ดังกล่าวได้ถูกเพิกถอนจากการเป็นหลักทรัพย์จดทะเบียน
ในตลาดหลักทรัพย์โดยบริษัทฯ ได้พิจารณาตั้งค่าเผื่อการด้อยค่าหลักทรัพย์ดังกล่าวทั้งจำนวนแล้ว

7.3	เงินลงทุนในหลักทรัพย์ - สุทธิ (ต่อ)

7.3.2 จำแนกตามระยะเวลาคงเหลือของตราสารหนี้

ณ วันที่ 31 ธันวาคม 2561 2560 และ 2559 เงินลงทุนในตราสารหนี้จำแนกตามระยะเวลาครบกำหนดชำระ ได้ดังนี้

ณ วันที่ 31 ธันวาคม 2561 2560 และ 2559 เงินลงทุนในตราสารหนี้ดังกล่าวเป็นรายการรับโอนหุ้นกู้ลูกหนี้รายหนึ่งจากบริษัทกรุงเทพ พาณิชย์การ จำกัด (มหาชน) ซึ่งศาลล้มละลายกลางมีคำสั่งพิทักษ์ทรัพย์เด็ดขาดในปี 2545 ต่อมาในปี 2551 ปรากฏข้อมูลว่า ลูกหนี้รายดังกล่าวมีสถานะล้มละลาย โดยเงินลงทุนในบริษัทดังกล่าวมีมูลค่าตามบัญชีสุทธิเป็นศูนย์ตั้งแต่วันแรกที่ได้มา

7.3.3 เงินลงทุนในหลักทรัพย์ที่บริษัทฯ ถือหุ้นตั้งแต่ร้อยละ 10 ขึ้นไป

ณ วันที่ 31 ธันวาคม 2561 2560 และ 2559 เงินลงทุนในหลักทรัพย์ที่บริษัทฯ ถือหุ้นตั้งแต่ร้อยละ 10 ขึ้นไปของจำนวนหุ้นที่ออกจำหน่ายแล้ว แต่ไม่ได้เข้าข่ายเป็นเงินลงทุนในบริษัทย่อยหรือบริษัทร่วม จำแนกตามประเภทธุรกิจ ได้ดังนี้

7.3.3 เงินลงทุนในหลักทรัพย์ที่บริษัทฯ ถือหุ้นตั้งแต่ร้อยละ 10 ขึ้นไป (ต่อ)

ณ วันที่ 31 ธันวาคม 2561 2560 และ 2559 ตราสารทุนที่ไม่อยู่ในความต้องการของตลาดในประเทศซึ่งจัดประเภทเป็นเงินลงทุนทั่วไปจำนวน 715.37 ล้านบาท 715.37 ล้านบาท และ 715.12 ล้านบาท ตามลำดับ ได้รวมเงินลงทุนในหุ้นสามัญ ในบริษัทโรจน์ทิพย์ จำกัด ซึ่งมีราคาทุน 0.95 ล้านบาท (บริษัทฯ ถือหุ้นร้อยละ 99.94) บริษัทฯ ไม่มีอำนาจในการควบคุมทั้งโดยทางตรงและทางอ้อม จึงจัดประเภทเป็นเงินลงทุนทั่วไป และเนื่องจากบริษัทโรจน์ทิพย์ จำกัด มีเงินลงทุนในกิจการต่างๆ อีก 20 แห่ง จึงทำให้บริษัทฯ มีเงินลงทุนทั่วไปที่เกี่ยวกับกิจการทั้งทางตรงและทางอ้อม รวม 21 แห่ง อย่างไรก็ตาม บริษัทโรจน์ทิพย์ จำกัด และบริษัทในกลุ่มส่วนใหญ่อยู่ระหว่างดำเนินการชำระบัญชี บริษัทฯ จึงตั้งค่าเผื่อการด้อยค่าของเงินลงทุนทั้งจำนวน

7.3.4 ส่วนเกินทุน (ต่ำกว่าทุน) จากการเปลี่ยนแปลงมูลค่าเงินลงทุน

ณ วันที่ 31 ธันวาคม 2561 2560 และ 2559 ส่วนเกินทุน (ต่ำกว่าทุน) จากการเปลี่ยนแปลงมูลค่าเงินลงทุนและรายการเคลื่อนไหวของส่วนเกินทุน (ต่ำกว่าทุน) จากการเปลี่ยนแปลงมูลค่าเงินลงทุน เป็นดังนี้

การเปลี่ยนแปลงในส่วนเกินทุน (ต่ำกว่าทุน) จากการเปลี่ยนแปลงมูลค่าเงินลงทุนสำหรับปีสิ้นสุดวันที่ 31 ธันวาคม 2561 2560 และ 2559 เป็นดังนี้

7.4	เงินให้สินเชื่อจากการซื้อลูกหนี้

รายการเปลี่ยนแปลงของเงินให้สินเชื่อจากการซื้อลูกหนี้สำหรับปีสิ้นสุดวันที่ 31 ธันวาคม 2561 2560 และ 2559 เป็นดังนี้

ในระหว่างปี 2561 2560 และ 2559 บริษัทฯ ได้รับซื้อสิทธิเรียกร้องเงินให้สินเชื่อจากการซื้อลูกหนี้
จากสถาบันการเงินต่างๆ รวม 10,971.26 ล้านบาท 10,252.63 ล้านบาท และ 12,636.07 ล้านบาท ตามลำดับ

ณ วันที่ 31 ธันวาคม 2561 2560 และ 2559 บริษัทฯ มีเงินให้สินเชื่อจากการซื้อลูกหนี้ - สุทธิ จำนวน 75,433.94 ล้านบาท 72,885.78 ล้านบาท และ 69,886.93 ล้านบาท ตามลำดับ ในขณะที่บริษัทฯ มีสิทธิเรียกร้องจากลูกหนี้ตามสัญญาคิดเป็นมูลค่า 454,965.71 ล้านบาท 442,052.55 ล้านบาท และ 439,486.43 ล้านบาท ตามลำดับ

7.4.1 ค่าเผื่อหนี้สงสัยจะสูญ

ณ วันที่ 31 ธันวาคม 2561 2560 และ 2559 ค่าเผื่อหนี้สงสัยจะสูญของเงินให้สินเชื่อจากการซื้อลูกหนี้มีรายละเอียด ดังนี้

รายการกระทบยอดค่าเผื่อหนี้สงสัยจะสูญ โดยแบ่งตามชั้นหนี้ ดังต่อไปนี้

7.4.1 ค่าเผื่อหนี้สงสัยจะสูญ (ต่อ)

7.4.2 จำแนกตามสกุลเงินและถิ่นที่อยู่ของลูกหนี้

ณ วันที่ 31 ธันวาคม 2561 2560 และ 2559 เงินให้สินเชื่อจากการซื้อลูกหนี้ทั้งจำนวนเป็นเงินให้สินเชื่อ
จากการซื้อลูกหนี้ที่ซื้อมาจากสถาบันการเงินอื่น ซึ่งลูกหนี้ทั้งหมดเป็นลูกหนี้ที่เป็นสกุลเงินบาทและมีถิ่นที่อยู่
ในประเทศและต่างประเทศ ดังนี้

7.4.3 จำแนกตามประเภทลูกหนี้และการจัดชั้น

ณ วันที่ 31 ธันวาคม 2561 2560 และ 2559 เงินให้สินเชื่อจากการซื้อลูกหนี้แยกตามประเภทและการจัดชั้นได้ดังนี้

7.4.4 การปรับปรุงโครงสร้างหนี้

ในระหว่างปีสิ้นสุดวันที่ 31 ธันวาคม 2561 2560 และ 2559 บริษัทฯ ได้มีการทำสัญญาปรับปรุงโครงสร้างหนี้ของเงินให้สินเชื่อจากการซื้อลูกหนี้ในรูปแบบต่างๆ โดยมีรายละเอียด ดังนี้

7.4.4 การปรับปรุงโครงสร้างหนี้ (ต่อ)

เงินให้สินเชื่อจากการซื้อลูกหนี้ที่รับโอนที่ได้มีการทำสัญญาปรับปรุงโครงสร้างหนี้ในระหว่างปีสิ้นสุดวันที่ 31 ธันวาคม 2561 2560 และ 2559 มีระยะเวลาของสัญญาโดยนับจากอายุหนี้คงเหลือ ได้ดังนี้

7.4.4 การปรับปรุงโครงสร้างหนี้ (ต่อ)

ลูกหนี้ที่ทำสัญญาปรับปรุงโครงสร้างหนี้สำหรับปีสิ้นสุดวันที่ 31 ธันวาคม 2561 2560 และ 2559 สามารถจำแนกตามระยะเวลาการผ่อนชำระตามสัญญาปรับปรุงโครงสร้างหนี้ ได้ดังนี้

ข้อมูลสำหรับปีสิ้นสุดวันที่ 31 ธันวาคม 2561 2560 และ 2559 ที่เกี่ยวข้องกับลูกหนี้เงินให้สินเชื่อจากการซื้อลูกหนี้ที่มีการปรับปรุงโครงสร้างหนี้ มีดังนี้

7.4.4 การปรับปรุงโครงสร้างหนี้ (ต่อ)

ณ วันที่ 31 ธันวาคม 2561 2560 และ 2559 บริษัทฯ ไม่มีภาระผูกพันคงเหลือที่ตกลงให้ลูกหนี้เงินให้สินเชื่อจากการซื้อลูกหนี้กู้ยืมเพิ่มเติมภายหลังการปรับปรุงโครงสร้างหนี้

7.4.5 จำแนกตามประเภทการจัดชั้น

ณ วันที่ 31 ธันวาคม 2561 2560 และ 2559 บริษัทฯ มีเงินให้สินเชื่อจากการซื้อลูกหนี้จัดชั้นและ
ค่าเผื่อหนี้สงสัยจะสูญที่เกี่ยวข้อง ซึ่งอ้างอิงตามเกณฑ์ในประกาศของ ธปท. ดังนี้

7.4.5 จำแนกตามประเภทการจัดชั้น (ต่อ)

* การตั้งค่าเผื่อหนี้สงสัยจะสูญ ได้มีการคำนวณตามหลักเกณฑ์ที่ได้กล่าวไว้ในหมายเหตุข้อ 3.5 ซึ่งได้พิจารณากระแสเงินสดจากการปรับปรุงโครงสร้างหนี้ที่คาดว่าจะได้รับในอนาคตคิดลดมูลค่าปัจจุบัน

7.4.6 เงินให้สินเชื่อจากการซื้อลูกหนี้คงค้างตามเกณฑ์สิทธิและมูลค่าหลักประกัน

ณ วันที่ 31 ธันวาคม 2561 2560 และ 2559 ยอดคงค้างของเงินให้สินเชื่อจากการซื้อลูกหนี้และมูลค่าหลักประกัน ซึ่งคำนวณอ้างอิงตามราคาประเมินล่าสุดหลังหักส่วนลดตามเกณฑ์ ธปท. ดังนี้

*	คำนวณโดยใช้ราคาประเมินตามมติของคณะกรรมการพิจารณาราคาประเมินล่าสุด (ถึงแม้มีการประเมินราคา เกินกว่า 3 ปี) และหากหลักประกันถูกนำไปขายทอดตลาดและมีผู้ประมูลซื้อทรัพย์แล้วจะใช้ราคาเคาะขาย หักประมาณการค่าใช้จ่ายแทน ซึ่งมูลค่าหลักประกัน อ้างอิงราคาประเมินก่อนพิจารณาถึงภาระหนี้ ตามเกณฑ์สิทธิที่บริษัทฯ มีกับลูกหนี้และก่อนพิจารณามูลจำนอง

**	คำนวณโดยนำมูลค่าหลักประกันหักด้วยส่วนลดตามเกณฑ์ ธปท. และไม่ใช้มูลค่าหลักประกันกรณี
การประเมินราคาเกินกว่า 3 ปี นับจากวันอนุมัติราคาประเมินและหากหลักประกันถูกนำไปขายทอดตลาดและมีผู้ประมูลซื้อทรัพย์แล้วจะใช้ราคาเคาะขายหักประมาณการค่าใช้จ่ายแทน ซึ่งมูลค่าหลักประกันอ้างอิงราคาประเมินก่อนพิจารณาถึงภาระหนี้ตามเกณฑ์สิทธิที่บริษัทฯ มีกับลูกหนี้และก่อนพิจารณามูลจำนอง

7.4.6 เงินให้สินเชื่อจากการซื้อลูกหนี้คงค้างตามเกณฑ์สิทธิและมูลค่าหลักประกัน (ต่อ)

* คำนวณโดยใช้ราคาประเมินตามมติของคณะกรรมการพิจารณาราคาประเมินล่าสุด (ถึงแม้มีการประเมินราคาเกินกว่า 3 ปี) และหากหลักประกันถูกนำไปขายทอดตลาดและมีผู้ประมูลซื้อทรัพย์แล้วจะใช้ราคาเคาะขายหักประมาณการค่าใช้จ่ายแทน ซึ่งมูลค่าหลักประกัน อ้างอิงราคาประเมินก่อนพิจารณาถึงภาระหนี้ตามเกณฑ์สิทธิที่บริษัทฯ มีกับลูกหนี้และก่อนพิจารณามูลจำนอง

** คำนวณโดยนำมูลค่าหลักประกันหักด้วยส่วนลดตามเกณฑ์ ธปท. และไม่ใช้มูลค่าหลักประกันกรณี
การประเมินราคาเกินกว่า 3 ปี นับจากวันอนุมัติราคาประเมินและหากหลักประกันถูกนำไปขายทอดตลาดและมีผู้ประมูลซื้อทรัพย์แล้วจะใช้ราคาเคาะขายหักประมาณการค่าใช้จ่ายแทน ซึ่งมูลค่าหลักประกันอ้างอิงราคาประเมินก่อนพิจารณาถึงภาระหนี้ตามเกณฑ์สิทธิที่บริษัทฯ มีกับลูกหนี้และก่อนพิจารณามูลจำนอง

7.4.6 เงินให้สินเชื่อจากการซื้อลูกหนี้คงค้างตามเกณฑ์สิทธิและมูลค่าหลักประกัน (ต่อ)

*	คำนวณโดยใช้ราคาประเมินตามมติของคณะกรรมการพิจารณาราคาประเมินล่าสุด (ถึงแม้มีการประเมินราคาเกินกว่า 3 ปี) และหากหลักประกันถูกนำไปขายทอดตลาดและมีผู้ประมูลซื้อทรัพย์แล้วจะใช้ราคาเคาะขายหักประมาณการค่าใช้จ่ายแทน ซึ่งมูลค่าหลักประกัน อ้างอิงราคาประเมินก่อนพิจารณาถึงภาระหนี้ตามเกณฑ์สิทธิที่บริษัทฯ มีกับลูกหนี้และก่อนพิจารณามูลจำนอง

**	คำนวณโดยนำมูลค่าหลักประกันหักด้วยส่วนลดตามเกณฑ์ ธปท. และไม่ใช้มูลค่าหลักประกันกรณี
การประเมินราคาเกินกว่า 3 ปี นับจากวันอนุมัติราคาประเมินและหากหลักประกันถูกนำไปขายทอดตลาดและมีผู้ประมูลซื้อทรัพย์แล้วจะใช้ราคาเคาะขายหักประมาณการค่าใช้จ่ายแทน ซึ่งมูลค่าหลักประกันอ้างอิงราคาประเมินก่อนพิจารณาถึงภาระหนี้ตามเกณฑ์สิทธิที่บริษัทฯ มีกับลูกหนี้และก่อนพิจารณามูลจำนอง

7.5	ลูกหนี้ขายผ่อนชำระ

ในปี 2560 บริษัทฯ ได้ยกเลิกลูกหนี้ขายผ่อนชำระรายใหญ่ 1 ราย เป็นจำนวนเงิน 296.60 ล้านบาท และบันทึกรับรู้จำนวนเงินที่ได้รับชำระจากลูกหนี้เป็นรายได้อื่น

ณ วันที่ 31 ธันวาคม 2561 2560 และ 2559 ลูกหนี้ขายผ่อนชำระ แบ่งตามระยะเวลาคงค้าง ได้ดังนี้

7.5.1 การปรับปรุงโครงสร้างหนี้

ในระหว่างปีสิ้นสุดวันที่ 31 ธันวาคม 2561 2560 และ 2559 บริษัทฯ ได้มีการทำสัญญาปรับปรุงโครงสร้างหนี้ของลูกหนี้ขายผ่อนชำระในรูปแบบต่างๆ โดยมีรายละเอียด ดังนี้

7.5.1 การปรับปรุงโครงสร้างหนี้ (ต่อ)

ลูกหนี้ขายผ่อนชำระที่มีการทำสัญญาปรับปรุงโครงสร้างหนี้ระหว่างปี 2561 2560 และ 2559 มีระยะเวลาของสัญญาโดยนับจากอายุหนี้คงเหลือ ได้ดังนี้

ลูกหนี้ขายผ่อนชำระที่ทำสัญญาปรับปรุงโครงสร้างหนี้สำหรับปี 2561 2560 และ 2559 สามารถจำแนกตามระยะเวลาการผ่อนชำระตามสัญญาปรับปรุงโครงสร้างหนี้ ได้ดังนี้

7.5.1 การปรับปรุงโครงสร้างหนี้ (ต่อ)

ข้อมูลสำหรับปีสิ้นสุดวันที่ 31 ธันวาคม 2561 2560 และ 2559 ที่เกี่ยวข้องกับลูกหนี้ขายผ่อนชำระที่มีการปรับปรุงโครงสร้างหนี้ มีดังนี้

7.6	ทรัพย์สินรอการขาย - สุทธิ

ทรัพย์สินรอการขาย ประกอบด้วย อสังหาริมทรัพย์และสังหาริมทรัพย์ที่ได้รับจากการรับชำระหนี้จากลูกหนี้และจากการรับซื้อจากบริษัทบริหารสินทรัพย์ และสถาบันการเงินต่างๆ ดังนี้

7.6	ทรัพย์สินรอการขาย - สุทธิ (ต่อ)

7.6	ทรัพย์สินรอการขาย - สุทธิ (ต่อ)

ณ วันที่ 31 ธันวาคม 2561 ทรัพย์สินรอการขายประเภทอสังหาริมทรัพย์และสังหาริมทรัพย์ มีราคาประเมิน 48,024.43 ล้านบาท และ 458.21 ล้านบาท (31 ธันวาคม 2560 : 43,668.23 ล้านบาท และ 412.81 ล้านบาท 31 ธันวาคม 2559 : 37,655.86 ล้านบาท และ 389.88 ล้านบาท ตามลำดับ)

ณ วันที่ 31 ธันวาคม 2561 ทรัพย์สินรอการขายของบริษัทฯ จำนวน 213.09 ล้านบาท บริษัทฯ ให้สิทธิแก่ลูกหนี้ในการใช้สิทธิซื้อคืน (31 ธันวาคม 2560 : 189.63 ล้านบาท 31 ธันวาคม 2559 : 205.43 ล้านบาท)

7.6	ทรัพย์สินรอการขาย - สุทธิ (ต่อ)

ทรัพย์สินรอการขายส่วนที่ประเมินราคาโดยผู้ประเมินภายนอกและส่วนที่ประเมินราคาโดยผู้ประเมินภายใน ณ วันที่ 31 ธันวาคม 2561 2560 และ 2559 มีดังนี้

7.7	เงินรอรับจากการขายทอดตลาด - สุทธิ

7.7	เงินรอรับจากการขายทอดตลาด - สุทธิ (ต่อ)

* บริษัทฯ จะบันทึกเงินรอรับจากการขายทอดตลาดในวันที่ผู้ซื้อได้ชำระเงินแก่กรมบังคับคดีครบถ้วน

7.8	ที่ดิน อาคารและอุปกรณ์ - สุทธิ

ที่ดิน อาคารและอุปกรณ์ ณ วันที่ 31 ธันวาคม 2561 2560 และ 2559 ประกอบด้วย

ณ วันที่ 31 ธันวาคม 2561 2560 และ 2559 บริษัทฯ มีส่วนปรับปรุงอาคาร อุปกรณ์และยานพาหนะจำนวนหนึ่งที่ตัดค่าเสื่อมราคาเต็มจำนวนแล้วแต่ยังใช้งานอยู่ มีราคาทุนก่อนหักค่าเสื่อมราคาสะสมเป็นจำนวน 395.91 ล้านบาท 359.14 ล้านบาท และ 272.88 ล้านบาท ตามลำดับ

7.9	สินทรัพย์ไม่มีตัวตน - สุทธิ

สินทรัพย์ไม่มีตัวตน ณ วันที่ 31 ธันวาคม 2561 2560 และ 2559 ประกอบด้วย

ณ วันที่ 31 ธันวาคม 2561 2560 และ 2559 บริษัทฯ มีสินทรัพย์ไม่มีตัวตนจำนวนหนึ่งที่คิดค่าตัดจำหน่ายเต็มจำนวนแล้วแต่ยังใช้งานอยู่ มีราคาทุนก่อนหักค่าตัดจำหน่ายสะสมเป็นจำนวน 50.77 ล้านบาท 49.36 ล้านบาท และ 42.79 ล้านบาท ตามลำดับ

7.10 สินทรัพย์อื่น

สินทรัพย์อื่น ณ วันที่ 31 ธันวาคม 2561 2560 และ 2559 ประกอบด้วย

7.11 สินทรัพย์จัดชั้น/คุณภาพสินทรัพย์

ณ วันที่ 31 ธันวาคม 2561 2560 และ 2559 สินทรัพย์จัดชั้นของบริษัทฯ ประกอบด้วย เงินลงทุนในหลักทรัพย์ เงินให้สินเชื่อจากการซื้อลูกหนี้ ลูกหนี้ขายผ่อนชำระและทรัพย์สินรอการขาย โดยจัดชั้นตามหลักเกณฑ์ที่ ธปท. กำหนด ซึ่งรวมถึงการวิเคราะห์ลูกหนี้แต่ละประเภท และการประเมินฐานะของลูกหนี้แต่ละราย สรุปได้ดังนี้

7.11 สินทรัพย์จัดชั้น/คุณภาพสินทรัพย์ (ต่อ)

7.12 ตราสารหนี้ที่ออกและเงินกู้ยืม

ณ วันที่ 31 ธันวาคม 2561 2560 และ 2559 ตั๋วเงินจ่าย เงินกู้ยืมและหุ้นกู้ จำแนกตามประเภทและระยะเวลา ดังนี้

7.12 ตราสารหนี้ที่ออกและเงินกู้ยืม (ต่อ)

7.12 ตราสารหนี้ที่ออกและเงินกู้ยืม (ต่อ)

7.12 ตราสารหนี้ที่ออกและเงินกู้ยืม (ต่อ)

ณ วันที่ 31 ธันวาคม 2561 2560 และ 2559 บริษัทฯ มีหุ้นกู้ชนิดระบุชื่อผู้ถือหุ้นประเภทไม่ด้อยสิทธิไม่มีหลักประกันและไม่มีผู้แทน มูลค่าที่ออกหน่วยละ 1,000 บาท ประกอบด้วย

7.12 ตราสารหนี้ที่ออกและเงินกู้ยืม (ต่อ)

7.13 ดอกเบี้ยค้างจ่าย

7.14 ประมาณการหนี้สิน

ณ วันที่ 31 ธันวาคม 2561 2560 และ 2559 ประกอบด้วย

7.14.1 ประมาณการหนี้สินผลประโยชน์พนักงาน

ประมาณการหนี้สินผลประโยชน์ระยะยาวของพนักงานซึ่งเป็นเงินชดเชยพนักงานเมื่อออกจากงาน แสดงได้ดังนี้  บริษัทฯ จัดให้มีโครงการผลประโยชน์ฯ เพื่อจ่ายให้แก่พนักงานหลังออกจากงานตามข้อตกลงของการจ้างงานการประมาณการหนี้สินผลประโยชน์ของพนักงานคำนวณโดยนักคณิตศาสตร์ประกันภัย ซึ่งใช้เทคนิคตามหลักคณิตศาสตร์ประกันภัยด้วยวิธีคิดลดแต่ละหน่วยที่ประมาณการไว้ (Projected Unit Credit Method) ซึ่งได้นำข้อมูลทางสถิติมาเป็นปัจจัยในการประมาณการจากมูลค่าปัจจุบันของกระแสเงินสดของผลประโยชน์ที่คาดว่าจะต้องจ่ายในอนาคต และคำนวณคิดลดโดยใช้อัตราดอกเบี้ยของพันธบัตรรัฐบาล ที่มีกำหนดเวลาสอดคล้องกับระยะเวลาของหนี้สินดังกล่าว โดยแสดงเป็นส่วนหนึ่งของการประมาณการหนี้สิน กำไร (ขาดทุน) จากการประมาณการตามหลักคณิตศาสตร์ประกันภัยรับรู้ในงบกำไรขาดทุนเบ็ดเสร็จอื่น

สมมติฐานที่สำคัญในการประมาณการตามหลักคณิตศาสตร์ประกันภัย สรุปได้ดังนี้

7.14.1 ประมาณการหนี้สินผลประโยชน์พนักงาน (ต่อ)

บริษัทฯ คาดว่าจะจ่ายชำระผลประโยชน์ระยะยาวของพนักงานภายใน 1 ปีข้างหน้า เป็นจำนวนประมาณ 53.79 ล้านบาท (31 ธันวาคม 2560 : จำนวน 49.28 ล้านบาท และ 31 ธันวาคม 2559 : จำนวน 45.35 ล้านบาท)

ณ วันที่ 31 ธันวาคม 2561 ระยะเวลาเฉลี่ยถ่วงน้ำหนักในการจ่ายชำระผลประโยชน์ระยะยาวของพนักงานของบริษัทฯ ประมาณ 10.9 ปี (31 ธันวาคม 2560 : 10.9 ปี และ 31 ธันวาคม 2559 : 11 ปี)

ผลกระทบของการเปลี่ยนแปลงสมมติฐานที่สำคัญต่อมูลค่าปัจจุบันของภาระผูกพันผลประโยชน์ระยะยาวของพนักงาน ณ วันที่ 31 ธันวาคม 2561 2560 และ 2559 สรุปได้ดังนี้

7.14.1 ประมาณการหนี้สินผลประโยชน์พนักงาน (ต่อ)

อนึ่งความเสี่ยงหรือเหตุการณ์พิเศษที่อาจมีนัยสำคัญต่อผลการประเมินในอนาคต อาทิเช่น การเปลี่ยนแปลงหรือการเคลื่อนไหวของจำนวนพนักงานอย่างเป็นสาระสำคัญ ตลอดจนการเปลี่ยนแปลงปัจจัยทางสภาพเศรษฐกิจซึ่งส่งผลต่ออัตราผลตอบแทนพันธบัตรรัฐบาลและอัตราคิดลดที่ใช้ในการคำนวณ ซึ่งในกรณีที่เกิดเหตุการณ์พิเศษดังกล่าว บริษัทฯ จะมีการประเมินภาระผูกพันโครงการผลประโยชน์พนักงานอีกครั้ง เพื่อรับรู้ผลกระทบของเหตุการณ์พิเศษต่องบการเงินของบริษัทฯ

นอกจากนี้ บริษัทฯ ได้จัดตั้งกองทุนสำรองเลี้ยงชีพสินทวี ซึ่งได้จดทะเบียนแล้วเมื่อวันที่ 13 พฤษภาคม 2542 ตามพระราชบัญญัติกองทุนสำรองเลี้ยงชีพ พ.ศ.2530 เพื่อเป็นสวัสดิการอีกประเภทหนึ่งให้กับพนักงานโดยมีบริษัทหลักทรัพย์จัดการกองทุนรวมบัวหลวง จำกัด เป็นผู้จัดการกองทุน พนักงานจะสมัครเป็นสมาชิกกองทุนตามความสมัครใจหลังจากได้รับการบรรจุเป็นพนักงานประจำตามข้อบังคับของกองทุนฯ สมาชิกต้องจ่ายเงินสะสมเป็นรายเดือนเข้ากองทุนในอัตราร้อยละ 3 ถึงร้อยละ 15 ของเงินเดือนสมาชิกขึ้นอยู่กับอายุงานของสมาชิกแต่ละคน และต่อมาบริษัทฯ ได้เข้าร่วมจัดตั้ง
กองทุนสำรองเลี้ยงชีพ เค มาสเตอร์ พูล ฟันด์ ซึ่งได้จดทะเบียนแล้ว เมื่อวันที่ 1 พฤษภาคม 2557 โดยมีบริษัทหลักทรัพย์จัดการกองทุน กสิกรไทย จำกัด เป็นผู้จัดการกองทุน ซึ่งเป็นกองทุนที่มีนโยบายให้สมาชิกสามารถเลือกนโยบายการลงทุนมากกว่า 1 นโยบายการลงทุนตามความเหมาะสมกับตนเองได้ เพื่อเป็นทางเลือกให้พนักงาน โดยบริษัทฯ และพนักงานจะจ่ายเงินสบทบเข้ากองทุนตามอัตราที่กำหนดไว้ ซึ่งพนักงานจะได้รับประโยชน์ดังกล่าวตามข้อบังคับของกองทุน

ซึ่งจำนวนที่บริษัทฯ จ่ายสบทบเข้ากองทุนสำรองเลี้ยงชีพดังกล่าวสำหรับปีสิ้นสุดวันที่ 31 ธันวาคม 2561 จำนวน 95.08 ล้านบาท (31 ธันวาคม 2560 : 94.04 ล้านบาท และ 31 ธันวาคม 2559 : 83.66 ล้านบาท) ถือเป็นค่าใช้จ่ายในงบกำไรขาดทุน

7.14.2 ประมาณการหนี้สินจากคดีฟ้องร้อง

7.15 เงินรับจากการขายทอดตลาดรอรับรู้

เมื่อวันที่ 31 กรกฎาคม 2561 บริษัทฯ ได้รับเงินค่าขายทอดตลาดทรัพย์หลักประกันจากกรมบังคับคดี จำนวน 5,342.01 ล้านบาท จากการขายหลักประกันของลูกหนี้รายหนึ่ง ซึ่งบริษัทฯ ในฐานะเจ้าหนี้บุริมสิทธิ  ได้ยื่นคำร้องขอรับเงินค่าขายทอดตลาดทรัพย์หลักประกันดังกล่าว เนื่องจากในการขายทอดตลาดหลักประกันครั้งนี้ลูกหนี้และเจ้าหนี้อื่นอีก 2 ราย (เจ้าหนี้รายที่ 3 และ เจ้าหนี้รายที่ 150) ได้ร้องขอเพิกถอนการขายทอดตลาดต่อศาลล้มละลายกลาง

อย่างไรก็ตามในการจ่ายเงินค่าขายทอดตลาดทรัพย์หลักประกันให้แก่บริษัทฯ กรมบังคับคดีมีเงื่อนไขให้บริษัทฯ ทำเป็นหนังสือเพื่อยืนยันว่า หากศาลมีคำสั่งให้เพิกถอนการขายทอดตลาดทรัพย์หลักประกันดังกล่าว บริษัทฯ จะต้องคืนเงินที่ได้รับมาให้กองทรัพย์สินลูกหนี้ (กรมบังคับคดี) ภายในกำหนด ซึ่งบริษัทฯ ได้ทำหนังสือยืนยันตามเงื่อนไขไปยังกรมบังคับคดีแล้ว

ต่อมาศาลชั้นต้นได้มีคำสั่งให้ยกคำร้องขอเพิกถอนการขายของลูกหนี้และเจ้าหนี้อื่นอีก 2 ราย แต่อย่างไรก็ตาม ลูกหนี้และเจ้าหนี้อื่นอีก 2 ราย สามารถขออนุญาตอุทธรณ์/ฎีกาต่อศาลอุทธรณ์/ฎีกาได้ บริษัทฯ อยู่ระหว่างติดตามผลการพิจารณาของศาล

ดังนั้น ฝ่ายบริหารของบริษัทฯ จึงเห็นว่ากระบวนการทางศาลยังไม่ถึงที่สุดจนกว่าจะได้รับเอกสารที่จะแสดงให้เห็นว่าคดีความดังกล่าวถึงที่สุดแล้ว

7.16 หนี้สินอื่น

ณ วันที่ 31 ธันวาคม 2561 2560 และ 2559 เงินมัดจำและเงินประกันส่วนหนึ่งจำนวน 89.17 ล้านบาท103.41 ล้านบาท และ 88.07 ล้านบาท ตามลำดับ เป็นเงินมัดจำจากการขายทรัพย์สินรอการขาย

ณ วันที่ 31 ธันวาคม 2561 เจ้าหนี้สถาบันการเงินที่ขายสิทธิเรียกร้อง จำนวน 364.64 ล้านบาท เป็นมูลค่าส่วนที่ค้างชำระค่าซื้อสินทรัพย์ด้อยคุณภาพ ตามสัญญาโอนสินทรัพย์ เมื่อวันที่ 25 ธันวาคม 2561 ซึ่งได้ชำระเป็นเงินสด ณ วันทำสัญญาแล้วจำนวน 5% ของราคาซื้อและส่วนที่เหลือชำระเป็นตั๋วสัญญาใช้เงินภายใน 45 วัน นับจากวันลงนามสัญญา

7.17 ทุนเรือนหุ้น

ณ วันที่ 31 ธันวาคม 2561 2560 และ 2559 บริษัทฯ มีทุนจดทะเบียนและมีทุนที่ชำระเต็มมูลค่าแล้ว ดังนี้

7.18 สำรองตามกฎหมาย

ภายใต้บทบัญญัติของมาตรา 116 แห่งพระราชบัญญัติบริษัทมหาชนจำกัด พ.ศ. 2535 บริษัทฯ ต้องจัดสรรกำไรสุทธิประจำปีส่วนหนึ่งไว้เป็นทุนสำรองไม่น้อยกว่าร้อยละ 5 ของกำไรสุทธิประจำปีหักด้วยยอดขาดทุนสะสมยกมา (ถ้ามี) จนกว่าทุนสำรองนี้จะมีจำนวนไม่น้อยกว่าร้อยละ 10 ของทุนจดทะเบียนสำรองตามกฎหมายดังกล่าวไม่สามารถนำไปจ่ายเงินปันผลได้ ในปัจจุบัน บริษัทฯ ได้จัดสรรสำรองตามกฎหมายไว้ครบถ้วนแล้ว

7.19 การจัดสรรกำไรสุทธิและจ่ายเงินปันผล

7.20 การบริหารจัดการทุน

วัตถุประสงค์ในการบริหารจัดการทุนที่สำคัญของบริษัทฯ คือการจัดให้มีซึ่งโครงสร้างทุนที่เหมาะสมเพื่อสนับสนุนการดำเนินธุรกิจของบริษัทฯ และเสริมสร้างมูลค่าการถือหุ้นให้กับผู้ถือหุ้น โดย ณ วันที่ 31 ธันวาคม 2561 บริษัทมีอัตราส่วนหนี้สินต่อทุนเท่ากับ 1.57 : 1 (31 ธันวาคม 2560 : 1.43 : 1 และ 31 ธันวาคม 2559 : 1.31 : 1)

7.21 ภาษีเงินได้

ภาษีเงินได้สำหรับปีสิ้นสุดวันที่ 31 ธันวาคม 2561 2560 และ 2559 สรุปได้ดังนี้

รายการกระทบยอดจำนวนเงินระหว่างภาษีเงินได้กับผลคูณของกำไรทางบัญชีกับอัตราภาษีที่ใช้สำหรับปีสิ้นสุดวันที่ 31 ธันวาคม 2561 2560 และ 2559 สามารถแสดงได้ดังนี้

7.21 ภาษีเงินได้ (ต่อ)

ในปีสิ้นสุดวันที่ 31 ธันวาคม 2561 2560 และ 2559 บริษัทฯ มีกำไรสุทธิที่ได้รับยกเว้นภาษีเงินได้นิติบุคคล จำนวน 5,154.46 ล้านบาท 4,444.82 ล้านบาท และ 4,816.23 ล้านบาท ตามลำดับ ได้รับการยกเว้นภาษีเงินได้นิติบุคคล ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 362) พ.ศ. 2542 กำหนดให้บริษัทบริหารสินทรัพย์ที่ถือหุ้นโดยกองทุนเพื่อการฟื้นฟูและพัฒนาระบบสถาบันการเงิน 
ไม่น้อยกว่าร้อยละ 95 ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการบริหารสินทรัพย์ด้อยคุณภาพที่รับซื้อหรือรับโอนจากสถาบันการเงิน

7.22 กำไรต่อหุ้น

กำไรต่อหุ้นขั้นพื้นฐานคำนวณโดยหารกำไรสำหรับปีที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างปี

กำไรต่อหุ้นขั้นพื้นฐานแสดงการคำนวณ ได้ดังนี้

7.23 บุคคลหรือกิจการที่เกี่ยวข้องกัน

เพื่อวัตถุประสงค์ในการจัดทำงบการเงิน บุคคลหรือกิจการที่เกี่ยวข้องกันกับบริษัทฯ โดยบริษัทฯ มีอำนาจควบคุมทั้งทางตรงและทางอ้อมหรือมีอิทธิพลอย่างมีสาระสำคัญต่อบุคคลหรือกิจการในการตัดสินใจทางการเงินและการบริหาร หรือบริษัทฯ อยู่ภายใต้การควบคุมเดียวกันหรืออยู่ภายใต้อิทธิพลอย่างมีนัยสำคัญเดียวกันกับบุคคลหรือกิจการนั้น การเกี่ยวข้องกันนี้อาจเป็นรายบุคคลหรือเป็นกิจการ ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทฯ แต่ละรายการบริษัทฯ คำนึงถึงเนื้อหาของความสัมพันธ์มากกว่ารูปแบบทางกฎหมาย

ความสัมพันธ์ระหว่างบริษัทฯ กับบริษัทที่เกี่ยวข้องกัน แสดงได้ดังนี้

7.23 บุคคลหรือกิจการที่เกี่ยวข้องกัน (ต่อ)

ในระหว่างปีบริษัทฯ มีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯ บุคคล หรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ โดยสามารถสรุปได้ดังนี้

ยอดคงค้างระหว่างบริษัทฯ และบริษัทที่เกี่ยวข้อง ณ วันที่ 31 ธันวาคม 2561 2560 และ 2559 มีดังต่อไปนี้

7.23 บุคคลหรือกิจการที่เกี่ยวข้องกัน (ต่อ)

*	บุคคลที่เกี่ยวข้องกัน หมายเหตุ บุคคลใกล้ชิดของบุคคลที่เกี่ยวข้อง กรรมการและผู้บริหาร

7.23 บุคคลหรือกิจการที่เกี่ยวข้องกัน (ต่อ)

ตราสารหนี้ที่ออกและเงินกู้ยืมจากกิจการที่เกี่ยวข้องกัน

รายการเคลื่อนไหวของตราสารหนี้ที่ออกและเงินกู้ยืม และเจ้าหนี้สถาบันการเงินจากการซื้อทรัพย์สินรอการขายระหว่างบริษัทฯ และกิจการที่เกี่ยวข้องกัน ณ วันที่ 31 ธันวาคม 2561 2560 และ 2559 มีดังนี้

7.24 ค่าตอบแทนที่จ่ายให้ผู้บริหาร

สำหรับปีสิ้นสุดวันที่ 31 ธันวาคม 2561 2560 และ 2559 ค่าตอบแทนที่จ่ายให้ผู้บริหารสำคัญตามมาตรฐานการบัญชีฉบับที่ 24 (ปรับปรุง 2560) เรื่อง การเปิดเผยข้อมูลเกี่ยวกับบุคคลหรือกิจการที่เกี่ยวข้องกัน ซึ่งผู้บริหารสำคัญประกอบด้วย กรรมการ ผู้บริหารระดับผู้ช่วยกรรมการผู้จัดการใหญ่ขึ้นไป รวมถึงผู้บริหารในสายงานบัญชีหรือการเงินที่เป็นระดับผู้อำนวยการฝ่ายขึ้นไป มีดังนี้

7.25 ฐานะการเงินและผลการดำเนินงานจำแนกตามส่วนงานดำเนินงาน

บริษัทฯ ดำเนินกิจการในส่วนงานหลักคือ ธุรกิจบริหารสินทรัพย์ และดำเนินธุรกิจในส่วนงานทางภูมิศาสตร์หลักในประเทศไทยในการบริหารงาน คณะกรรมการบริษัทฯ เป็นผู้มีอำนาจตัดสินใจสูงสุดด้านการดำเนินงาน โดยบริษัทฯ กำหนดส่วนงานดำเนินงานตามผลิตภัณฑ์และบริการ ดังนี้

1.	รับซื้อรับโอนสินทรัพย์ด้อยคุณภาพ (NPL) จากสถาบันการเงินต่างๆ มาบริหารจัดการด้วยแนวทางการเจรจาประนอมหนี้เป็นหลัก เพื่อให้ได้ข้อยุติที่ได้รับผลประโยชน์สูงสุดร่วมกัน

2.	รับซื้อรับโอนทรัพย์สินรอการขาย (NPA) จากสถาบันการเงินต่างๆ รับโอนทรัพย์ชำระหนี้จากลูกหนี้ ประมูลซื้อทรัพย์หลักประกันของลูกหนี้จากกรมบังคับคดีมาบริหารจัดการ โดยมุ่งเน้นการพัฒนาปรับปรุงทรัพย์
ให้มีสภาพดีพร้อมอยู่เพื่อสร้างมูลค่าเพิ่ม ซึ่งจะทำให้ทรัพย์ตอบสนองต่อความต้องการของกลุ่มลูกค้าเป้าหมาย

7.25.1 ฐานะการเงินจำแนกตามส่วนงานดำเนินงาน

7.25.1 ฐานะการเงินจำแนกตามส่วนงานดำเนินงาน (ต่อ)

7.25.1 ฐานะการเงินจำแนกตามส่วนงานดำเนินงาน (ต่อ)

7.25.2 ผลการดำเนินงานจำแนกตามส่วนงานดำเนินงาน

7.25.2 ผลการดำเนินงานจำแนกตามส่วนงานดำเนินงาน (ต่อ)

7.25.2 ผลการดำเนินงานจำแนกตามส่วนงานดำเนินงาน (ต่อ)

ข้อมูลเกี่ยวกับเขตภูมิศาสตร์

บริษัทฯ ดำเนินธุรกิจในเขตภูมิศาสตร์เดียวคือ ประเทศไทย ดังนั้นรายได้และสินทรัพย์ที่แสดงอยู่ในงบการเงินจึงถือเป็นการรายงานตามเขตภูมิศาสตร์แล้ว

ข้อมูลเกี่ยวกับลูกค้ารายใหญ่

สำหรับปีสิ้นสุดวันที่ 31 ธันวาคม 2561 บริษัทฯ มีรายได้จากลูกค้ารายใหญ่ (มีมูลค่าเท่ากับหรือมากกว่าร้อยละ 10 ของกิจการ) จำนวน 1 ราย เป็นจำนวนเงิน 1,073 ล้านบาท ซึ่งมาจากผลการดำเนินงานของส่วนงานสินทรัพย์ด้อยคุณภาพ (NPL) (ปี 2560 และ 2559 : บริษัทฯ ไม่มีรายได้จากลูกค้ารายใดที่มีมูลค่าเท่ากับหรือมากกว่าร้อยละ 10 ของรายได้ของกิจการ)

7.26 ข้อมูลเพิ่มเติมเกี่ยวกับเงินสดและรายการที่ไม่เกี่ยวกับเงินสดที่สำคัญ

7.26.1 เงินสดและรายการเทียบเท่าเงินสดในงบกระแสเงินสด

7.26.2 เงินสดจ่ายซื้อที่ดิน อาคารและอุปกรณ์

7.26.3 เงินสดจ่ายซื้อสินทรัพย์ไม่มีตัวตน

7.27	สินทรัพย์ที่มีภาระผูกพัน

7.27.1 ภาระผูกพันเกี่ยวกับสัญญาเช่าดำเนินงานและสัญญาบริการระยะยาว

บริษัทฯ ได้ทำสัญญาเช่าดำเนินงานที่เกี่ยวข้องกับการเช่าที่ดิน พื้นที่ในอาคาร เครื่องใช้สำนักงาน อายุของสัญญามีระยะเวลาตั้งแต่ 1 ปี ถึง 10 ปี

ณ วันที่ 31 ธันวาคม 2561 2560 และ 2559 บริษัทฯ มีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานที่บอกเลิกไม่ได้ ดังนี้

7.27.2 ภาระผูกพันเกี่ยวกับรายจ่ายฝ่ายทุน

ณ วันที่ 31 ธันวาคม 2561 2560 และ 2559 บริษัทฯ มีภาระผูกพันเกี่ยวกับรายจ่ายฝ่ายทุน ซึ่งมีอายุสัญญามากกว่า 1 ปี ดังนี้

7.28	การค้ำประกัน

ณ วันที่ 31 ธันวาคม 2561 บริษัทฯ มีหนังสือค้ำประกันซึ่งออกโดยธนาคารในนามบริษัทฯ เหลืออยู่เป็นจำนวน 3.74 ล้านบาท (31 ธันวาคม 2560 : 3.78 ล้านบาท และ 31 ธันวาคม 2559 : 3.78 ล้านบาท) เพื่อค้ำประกันการใช้ไฟฟ้าและอื่นๆ

7.29	หนี้สินที่อาจเกิดขึ้นในภายหน้า

ณ วันที่ 31 ธันวาคม 2561 บริษัทฯ ถูกฟ้องดำเนินคดี มีทุนทรัพย์ที่ถูกฟ้องรวม 779.40 ล้านบาท 
(31 ธันวาคม 2560 : 5,626.07 ล้านบาท และ 31 ธันวาคม 2559 : 4,946.11 ล้านบาท) สำหรับคดีที่บริษัทฯ ถูกฟ้องเป็นคดีแพ่ง ที่มีมูลละเมิดเรียกค่าเสียหายอันเป็นเรื่องปกติที่เกิดขึ้นได้จากการดำเนินธุรกิจของบริษัทฯ ซึ่งเชื่อว่าเมื่อคดีถึงที่สุดจะไม่มีผลกระทบอย่างเป็นสาระสำคัญต่อฐานะการเงินและผลการดำเนินงานของบริษัทฯ แต่อย่างใด ซึ่งผลเสียหายที่อาจเกิดขึ้นดังกล่าวบริษัทฯ ยังมิได้รับรู้เป็นค่าใช้จ่ายของบริษัทฯ

7.30	การวัดมูลค่ายุติธรรมของเครื่องมือทางการเงิน

7.30.1 ลำดับชั้นของมูลค่ายุติธรรม

ในการนำเทคนิคการวัดมูลค่ายุติธรรมมาใช้ บริษัทฯ จะต้องพยายามใช้ข้อมูลที่สามารถสังเกตได้ที่เกี่ยวข้องกับสินทรัพย์หรือหนี้สินที่จะวัดมูลค่ายุติธรรมนั้นให้มากที่สุด มาตรฐานการรายงานทางการเงิน ฉบับที่ 13 เรื่อง มูลค่ายุติธรรม กำหนดลำดับชั้นของมูลค่ายุติธรรมออกเป็นสามระดับตามประเภทของข้อมูล
ที่นำมาใช้ในการวัดมูลค่ายุติธรรม ดังนี้

ระดับ 1	ใช้ข้อมูลราคาเสนอซื้อขายของสินทรัพย์หรือหนี้สินอย่างเดียวกันในตลาดที่มีสภาพคล่อง

ระดับ 2	ใช้ข้อมูลอื่นที่สามารถสังเกตได้ของสินทรัพย์หรือหนี้สิน ไม่ว่าจะเป็นข้อมูลทางตรงหรือทางอ้อม

ระดับ 3	ใช้ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินในอนาคตที่บริษัทฯ ประมาณขึ้น

7.30.2 สินทรัพย์และหนี้สินที่แสดงมูลค่าด้วยมูลค่ายุติธรรม

ณ วันที่ 31 ธันวาคม 2561 2560 และ 2559 บริษัทฯ มีสินทรัพย์ที่แสดงมูลค่าด้วยมูลค่ายุติธรรมแยกแสดงตามลำดับชั้นของมูลค่ายุติธรรม ดังนี้

7.30.2 สินทรัพย์และหนี้สินที่แสดงมูลค่าด้วยมูลค่ายุติธรรม (ต่อ)

ในระหว่างปีปัจจุบันไม่มีการโอนรายการระหว่างลำดับชั้นของมูลค่ายุติธรรม

7.30.2 สินทรัพย์และหนี้สินที่แสดงมูลค่าด้วยมูลค่ายุติธรรม (ต่อ)

ณ วันที่ 31 ธันวาคม 2561 2560 และ 2559 บริษัทฯ มีสินทรัพย์และหนี้สินทางการเงินที่แสดงมูลค่าด้วยราคาทุนแต่ต้องเปิดเผยมูลค่ายุติธรรม โดยแยกแสดงตามลำดับชั้นของมูลค่ายุติธรรม ดังนี้

7.30.2 สินทรัพย์และหนี้สินที่แสดงมูลค่าด้วยมูลค่ายุติธรรม (ต่อ)

7.30.3 สินทรัพย์และหนี้สินทางการเงินที่เปิดเผยมูลค่ายุติธรรม

บริษัทฯ มีการประมาณการมูลค่ายุติธรรมของเครื่องมือทางการเงินตามหลักเกณฑ์ ดังนี้

สินทรัพย์ทางการเงินที่จะครบกำหนดในระยะเวลาอันสั้นหรือสินทรัพย์ทางการเงินที่มีการคิดดอกเบี้ยในอัตราเทียบเคียงกับตลาด ได้แก่ เงินสด เงินฝากสถาบันการเงิน เงินรอรับจากการขายทอดตลาดมูลค่ายุติธรรมของสินทรัพย์ดังกล่าวประมาณตามมูลค่าตามบัญชีที่แสดงในงบแสดงฐานะการเงินเนื่องจากจะครบกำหนดในระยะเวลาอันสั้น

มูลค่ายุติธรรมของเงินให้สินเชื่อจากการซื้อลูกหนี้ที่ได้ทำการปรับโครงสร้างหนี้แล้วคำนวณ ดังนี้

1. ลูกหนี้ที่จัดชั้นสำรอง ชั้นที่ 1 และ ชั้นที่ 2 คำนวณจากกระแสเงินสดจากแผนการชำระหนี้คิดลดอัตราดอกเบี้ย MLR

2. ลูกหนี้ที่จัดชั้นสำรอง ชั้นที่ 3 ชั้นที่ 4 และ ชั้นที่ 5 คำนวณจากกระแสเงินสดจากการจำหน่ายทรัพย์หลักประกัน โดยปีที่คาดว่าจะขายได้คำนวณจากสถานะดำเนินคดีคิดลดอัตราดอกเบี้ย MLR ทั้งนี้จำนวนเงินที่จะได้รับต้องไม่สูงกว่าภาระหนี้เกณฑ์สิทธิ

มูลค่ายุติธรรมของเงินให้สินเชื่อจากการซื้อลูกหนี้ที่ยังไม่ได้ทำการปรับโครงสร้างหนี้ คำนวณมูลค่าปัจจุบันของกระแสเงินสดจากการจำหน่ายหลักประกัน โดยปีที่คาดว่าจะขายได้คำนวณจากสถานะดำเนินคดีคิดลดอัตราดอกเบี้ย MLR ทั้งนี้จำนวนเงินที่จะได้รับต้องไม่สูงกว่าภาระหนี้เกณฑ์สิทธิ

7.30.3 สินทรัพย์และหนี้สินทางการเงินที่เปิดเผยมูลค่ายุติธรรม (ต่อ)

(ง)	มูลค่ายุติธรรมของลูกหนี้ขายผ่อนชำระ คำนวณดังนี้

1. ลูกหนี้ขายผ่อนชำระที่ค้างชำระ 0 - 3 เดือน ประมาณการจากกระแสเงินสดจากแผนการชำระหนี้คิดลดอัตราดอกเบี้ย MLR

2. ลูกหนี้ขายผ่อนชำระที่ค้างชำระตั้งแต่ 3 เดือนขึ้นไป ประมาณการจากกระแสเงินสดจากการจำหน่ายหลักประกันโดยปีที่คาดว่าจะขายได้คำนวณจากประสบการณ์จากการขายได้ในอดีต คิดลดด้วยอัตราดอกเบี้ย MLR

(จ)	มูลค่ายุติธรรมของตราสารหนี้ที่ออกและเงินกู้ยืมประเภทตราสารด้อยสิทธิและไม่ด้อยสิทธิคำนวณมูลค่ายุติธรรมโดยใช้อัตราผลตอบแทนที่ประกาศโดยสมาคมตลาดตราสารหนี้ไทย มูลค่ายุติธรรมของตราสารหนี้ที่ออกและเงินกู้ยืมประเภทที่มีอัตราดอกเบี้ยปรับตามอัตราตลาดประมาณโดยเทียบเคียงกับมูลค่าทางบัญชีที่มีอัตราดอกเบี้ยคงที่ คำนวณจากมูลค่าปัจจุบันของประมาณการกระแสเงินสดจ่ายในอนาคต คิดลดด้วยอัตราดอกเบี้ยโดยประมาณในตลาดปัจจุบันสำหรับเงินกู้ยืมที่มีเงื่อนไขใกล้เคียงกัน

(ฉ)	มูลค่ายุติธรรมของหลักทรัพย์ที่ไม่ได้จดทะเบียนในตลาดหลักทรัพย์หลักเกณฑ์การคำนวณจะใช้มูลค่าทางบัญชี (Book Value : BV) ตามงบการเงินฉบับล่าสุด

7.31	การอนุมัติให้ออกงบการเงิน

งบการเงินนี้ได้รับอนุมัติให้ออกงบการเงินโดยคณะกรรมการบริษัท เมื่อวันที่ 5 กรกฎาคม 2562

..............................................................................

| หนี้จัดชั้น | ระยะเวลาค้างชำระ | เกณฑ์การกันสำรองค่าเผื่อหนี้สงสัยจะสูญ |

| ชั้นที่ 1 ปกติ ชั้นที่ 2 กล่าวถึงเป็นพิเศษ | 0 - 30 วัน 31 - 90 วัน | ตั้งค่าเผื่อหนี้สงสัยจะสูญด้วยมูลค่าที่สูงสุดระหว่าง 1)	ร้อยละ 100 ของส่วนต่างระหว่างเงินให้สินเชื่อจากการซื้อลูกหนี้ที่สูงกว่ามูลค่าอย่างใดอย่างหนึ่งที่ต่ำสุด ระหว่าง 90% ของมูลค่าหลักประกันหรือมูลค่าจำนอง หรือภาระหนี้เกณฑ์สิทธิ หรือ 2) 	ส่วนต่างระหว่างเงินให้สินเชื่อจากการซื้อลูกหนี้ที่สูงกว่ากระแสเงินสดจากการปรับปรุงโครงสร้างหนี้ที่คาดว่าจะได้รับในอนาคตคิดลดมูลค่าปัจจุบัน โดยอ้างอิงอัตราดอกเบี้ยตามสัญญา (MLR) เป็นอัตราคิดลด |



| หนี้จัดชั้น | ระยะเวลาค้างชำระ | เกณฑ์การกันสำรองค่าเผื่อหนี้สงสัยจะสูญ |

| ชั้นที่ 3 ต่ำกว่ามาตรฐาน | 91 - 180 วัน | ตั้งค่าเผื่อหนี้สงสัยจะสูญด้วยมูลค่าที่สูงสุดระหว่างร้อยละ 100 ของส่วนต่างระหว่างเงินให้สินเชื่อจากการซื้อลูกหนี้ที่สูงกว่ามูลค่าอย่างใดอย่างหนึ่งที่ต่ำสุดระหว่างมูลค่าปัจจุบันของกระแสเงินสด  ที่คาดว่าจะได้รับจากการจำหน่ายหลักประกัน (คิดลดตามระยะเวลาและสถานะของลูกหนี้) หรือมูลจำนอง หรือภาระหนี้เกณฑ์สิทธิ |

| ชั้นที่ 4 สงสัย | 181 วัน - 12 เดือน | ตั้งค่าเผื่อหนี้สงสัยจะสูญด้วยมูลค่าที่สูงสุดระหว่างร้อยละ 100 ของส่วนต่างระหว่างเงินให้สินเชื่อจากการซื้อลูกหนี้ที่สูงกว่ามูลค่าอย่างใดอย่างหนึ่งที่ต่ำสุดระหว่างมูลค่าปัจจุบันของกระแสเงินสด  ที่คาดว่าจะได้รับจากการจำหน่ายหลักประกัน (คิดลดตามระยะเวลาและสถานะของลูกหนี้) หรือมูลจำนอง หรือภาระหนี้เกณฑ์สิทธิ |

| ชั้นที่ 5 สงสัยจะสูญ | เกิน 12 เดือน | ตั้งค่าเผื่อหนี้สงสัยจะสูญด้วยมูลค่าที่สูงสุดระหว่างร้อยละ 100 ของส่วนต่างระหว่างเงินให้สินเชื่อจากการซื้อลูกหนี้ที่สูงกว่ามูลค่าอย่างใดอย่างหนึ่งที่ต่ำสุดระหว่างมูลค่าปัจจุบันของกระแสเงินสด  ที่คาดว่าจะได้รับจากการจำหน่ายหลักประกัน (คิดลดตามระยะเวลาและสถานะของลูกหนี้) หรือมูลจำนอง หรือภาระหนี้เกณฑ์สิทธิ |



|  | วิธีคำนวณค่าเสื่อมราคา | อัตราร้อยละ |

| อาคาร | เส้นตรง | 5 |

| ส่วนปรับปรุงอาคาร | เส้นตรงแบบรายวัน | 10 - 15 |

| อุปกรณ์ | เส้นตรง | 20 |

| รถยนต์ | เส้นตรง | 20 |

| คอมพิวเตอร์ | เส้นตรง | 33.33 |



|  |  |  |  |  | หน่วย : ล้านบาท | หน่วย : ล้านบาท |

|  | 2561 | 2561 | 2561 | 2561 | 2561 | 2561 | 2561 |

|  | หนี้สินเพิ่มขึ้น | หนี้สินเพิ่มขึ้น |  |  | หนี้สินลดลง | หนี้สินลดลง |

| อัตราคิดลด | ลดลง 1% | 64.86 |  |  | เพิ่มขึ้น 1% | 56.41 |

| อัตราการขึ้นเงินเดือน | เพิ่มขึ้น 1% | 74.82 |  |  | ลดลง 1% | 66.09 |

| อัตราการหมุนเวียนของพนักงาน | ลดลง 20% | 5.11 |  |  | เพิ่มขึ้น 20% | 4.92 |

|  |  |  |  |  | หน่วย : ล้านบาท | หน่วย : ล้านบาท |

|  | 2560 | 2560 | 2560 | 2560 | 2560 | 2560 | 2560 |

|  | หนี้สินเพิ่มขึ้น | หนี้สินเพิ่มขึ้น |  |  | หนี้สินลดลง | หนี้สินลดลง |

| อัตราคิดลด | ลดลง 1% | 65.45 |  |  | เพิ่มขึ้น 1% | 56.88 |

| อัตราการขึ้นเงินเดือน | เพิ่มขึ้น 1% | 67.85 |  |  | ลดลง 1% | 60.18 |

| อัตราการหมุนเวียนของพนักงาน | ลดลง 20% | 4.37 |  |  | เพิ่มขึ้น 20% | 4.22 |

|  |  |  |  |  | หน่วย : ล้านบาท | หน่วย : ล้านบาท |

|  | 2559 | 2559 | 2559 | 2559 | 2559 | 2559 | 2559 |

|  | หนี้สินเพิ่มขึ้น | หนี้สินเพิ่มขึ้น |  |  | หนี้สินลดลง | หนี้สินลดลง |

| อัตราคิดลด | ลดลง 1% | 65.83 |  |  | เพิ่มขึ้น 1% | 57.11 |

| อัตราการขึ้นเงินเดือน | เพิ่มขึ้น 1% | 61.03 |  |  | ลดลง 1% | 54.29 |

| อัตราการหมุนเวียนของพนักงาน | ลดลง 20% | 3.70 |  |  | เพิ่มขึ้น 20% | 3.59 |

|  |  |  |  |  |  |  |



|  | 2561 | 2561 | 2560 | 2560 | 2559 | 2559 |

|  | จำนวนหุ้น | จำนวนเงิน | จำนวนหุ้น | จำนวนเงิน | จำนวนหุ้น | จำนวนเงิน |

|  | (ล้านหุ้น) | (ล้านบาท) | (ล้านหุ้น) | (ล้านบาท) | (ล้านหุ้น) | (ล้านบาท) |

| ทุนจดทะเบียน |  |  |  |  |  |  |

| ทุนจดทะเบียน ณ วันต้นปี | 3,245 | 16,225 | 3,245 | 16,225 | 3,245 | 16,225 |

| ทุนจดทะเบียน ณ วันปลายปี | 3,245 | 16,225 | 3,245 | 16,225 | 3,245 | 16,225 |

|  |  |  |  |  |  |  |

| ทุนออกจำหน่ายและเรียกชำระแล้ว |  |  |  |  |  |  |

| ทุนออกจำหน่ายและเรียกชำระแล้ว ณ วันต้นปี | 2,735 | 13,675 | 2,735 | 13,675 | 2,735 | 13,675 |

| ทุนออกจำหน่ายและเรียกชำระแล้ว ณ วันปลายปี | 2,735 | 13,675 | 2,735 | 13,675 | 2,735 | 13,675 |



| กำไรสำหรับปี สิ้นสุดวันที่ 31 ธันวาคม | กำไรสำหรับปี สิ้นสุดวันที่ 31 ธันวาคม | กำไรสำหรับปี สิ้นสุดวันที่ 31 ธันวาคม | จำนวนหุ้นสามัญถัวเฉลี่ย                       ถ่วงน้ำหนัก | จำนวนหุ้นสามัญถัวเฉลี่ย                       ถ่วงน้ำหนัก | จำนวนหุ้นสามัญถัวเฉลี่ย                       ถ่วงน้ำหนัก | กำไรต่อหุ้น | กำไรต่อหุ้น | กำไรต่อหุ้น |

| 2561 | 2560 | 2559 | 2561 | 2560 | 2559 | 2561 | 2560 | 2559 |

| (ล้านบาท) | (ล้านบาท) | (ล้านบาท) | (ล้านหุ้น) | (ล้านหุ้น) | (ล้านหุ้น) | (บาท) | (บาท) | (บาท) |

| 5,202.02 | 4,500.82 | 4,903.61 | 2,735.00 | 2,735.00 | 2,735.00 | 1.90 | 1.65 | 1.79 |



| รายชื่อบริษัทที่เกี่ยวข้องกัน | ความสัมพันธ์กับบริษัทฯ |

| กองทุนเพื่อการฟื้นฟูและพัฒนาระบบสถาบันการเงิน | ผู้ถือหุ้นใหญ่ |

| ธนาคารกรุงไทย จำกัด (มหาชน) | มีผู้ถือหุ้นร่วมกัน |

| บริษัทหลักทรัพย์ เคทีซีมิโก้ จำกัด | มีผู้ถือหุ้นร่วมกัน |

| บริษัทกรุงไทย - แอกซ่าประกันชีวิต จำกัด (มหาชน) | มีผู้ถือหุ้นร่วมกัน |

| บริษัทกรุงไทยพานิชประกันภัย จำกัด (มหาชน) | มีผู้ถือหุ้นร่วมกัน |

| บริษัทบาโฮมา จำกัด | มีผู้ถือหุ้นร่วมกัน |

| บริษัทบิ๊กเอสพีวี จำกัด | มีผู้ถือหุ้นร่วมกัน |

| บริษัทสหธร จำกัด | มีผู้ถือหุ้นร่วมกัน |

| บรรษัทบริหารสินทรัพย์ไทย | มีผู้ถือหุ้นร่วมกัน |

| บริษัทเจเอทีลิสซิ่ง จำกัด | มีผู้ถือหุ้นร่วมกัน |